
Кіріспе
Осы стандарт еңбек қауіпсіздігі стандарттары жүйесі шеңберінде Қоғамның өндірістік қауіпсіздік (еңбекті және денсаулықты қорғау, өнеркәсіптік қауіпсіздік, қоршаған ортаны қорғау, радиациялық және ядролық қауіпсіздік) саласындағы Саясатында белгіленген стратегиялық міндеттер мен негізгі бағыттарды іске асыру мақсатында әзірленді. Стандарт Қоғамдағы еңбекті және денсаулықты қорғау, өнеркәсіптік қауіпсіздік, қоршаған ортаны қорғау, радиациялық және ядролық қауіпсіздік талаптарына сәйкес әзірленді және Қазақстан Республикасының нормативтік құқықтық актілерінде белгіленген өндірістік қауіпсіздік талаптарын қамтамасыз ету жөніндегі жұмыстарды ұйымдастыру тәртібінің күшін жоймайды.

1. [bookmark: _Toc207271572]Қолданылу саласы

1.1 Осы стандарт «Ақбастау» БК» АҚ объектілерінде және «Ақбастау» БК» АҚ мүддесі үшін жұмыстарды орындау (қызметтер көрсету) кезінде өндірістік қауіпсіздікті қамтамасыз ету саласында «Ақбастау» БК» АҚ мен мердігер ұйымдар арасындағы өзара қарым-қатынас тәртібін айқындайтын жалпы талаптарды белгілейді.
1.2 Осы стандарттың ережелері «Ақбастау» БК» АҚ объектілерінде мердігер ұйымдардың жұмыстарды орындауы/қызметтер көрсетуі бойынша жасалатын шарттарда мердігер ұйымдарға өндірістік қауіпсіздік саласында қойылатын талаптарды белгілеу кезінде қолданылады:
1) өндірістік объектілерді салу, реконструкциялау, күрделі жөндеу, техникалық қайта жарақтандыру, консервациялау және жою;
2) өндірістік объектілерде қолданылатын техникалық құрылғыларды, техникалық құралдарды, машиналар мен жабдықтарды монтаждау, баптау, техникалық қызмет көрсету және жөндеу;
3) ғимараттар мен құрылыстарды жаңғырту, жөндеу және сервистік қызмет көрсету;
4) қосалқы және көмекші жұмыстарды орындау; автокөлік қызметтерін көрсету;
5) «Ақбастау» БК» АҚ жоғарыда көрсетілген жұмыстарды орындау/қызметтерді көрсету үшін мердігер ұйымды тартқан жағдайда, осы ұйымның осы стандарттың ережелерін сақтау жөніндегі талаптар тиісті шарттарға енгізілуге тиіс.
1.3 Осы стандарттың талаптары мердігер ұйымдардың өндірістік объектілерді жобалау, аварияларды, төтенше жағдайларды оқшаулау және жою, өрттерді сөндіру, сондай-ақ «Ақбастау» БК» АҚ-ның өндірістік объектілері мен қызмет аумағындағы авариялық-құтқару жұмыстарын жүргізуіне қолданылмайды..

2. Нормативтік сілтемелер

2.1 ISO 14001:2015 Экологиялық менеджмент жүйелері.
2.2 ISO 45001:2018 Кәсіби қауіпсіздік және денсаулық менеджменті жүйелері.
2.3 Қазақстан Республикасының 2014 жылғы 11 сәуірдегі № 188-V ҚРЗ «Азаматтық қорғау туралы» Заңы.
2.4 Қазақстан Республикасының 2015 жылғы 23 қарашадағы № 414-V ҚРЗ Еңбек кодексі.
2.5 Қазақстан Республикасының 2014 жылғы 16 мамырдағы № 202-V «Рұқсаттар және хабарламалар туралы» Заңы.
2.6 Қазақстан Республикасының 2021 жылғы 2 қаңтардағы № 400-VI ҚРЗ Экологиялық кодексі.
2.7 СТ ҰАК 5.0.1-2024 «Өндірістік қауіпсіздік саласында мердігер ұйымдарға қойылатын талаптар»..

3. [bookmark: _Toc207271574]Терминдер, анықтамалар және қысқартулар

3.1. Авария: Қауіпті өндірістік объектіде қолданылатын құрылыстардың және (немесе) техникалық құрылғылардың бұзылуы, қауіпті заттардың бақыланбайтын жарылысы және (немесе) шығарындысы.
3.2. Еңбекті қорғау, өрт қауіпсіздігі бойынша кіріспе нұсқама: Қызметкерді ұйым туралы жалпы мәліметтермен, жұмыс беруші қызметінің өзіне тән ерекшеліктерімен, сондай-ақ жұмыс беруші мен қызметкерлер арасындағы еңбекті қорғау және өрт қауіпсіздігі саласындағы қатынастарды реттеудің құқықтық негіздерімен таныстыруды қамтитын еңбекті қорғау және өрт қауіпсіздігі бойынша нұсқамалардың бір түрі.
3.3. Жол-көлік оқиғасы: Көлік құралының жолда қозғалысы барысында және оның қатысуымен болған, нәтижесінде адамдар қаза тапқан немесе жарақаттанған, көлік құралдары, құрылыстар, жүктер бүлінген не өзге де материалдық залал келтірілген оқиға.
3.4. Тапсырыс беруші: Басқа тарапқа (мердігер ұйымға) белгілі бір жұмысты орындауды тапсыратын мердігерлік шарттың тарапы.
3.5. Қауіпсіздік және еңбекті қорғау жөніндегі нұсқаулық: Өндірістік үй-жайларда, ұйым аумағында, құрылыс алаңдарында және жұмыстар жүргізілетін немесе қызметтік міндеттер орындалатын өзге де орындарда еңбекті қорғау талаптарын нақтылайтын жұмыс берушінің актісі.
Нұсқаулықты әзірлеуді жұмыс беруші учаскедегі, цехтағы, қызметтегі, зертханадағы және жалпы ұйымдағы әрбір кәсіп бойынша, сондай-ақ жұмыстардың жекелеген түрлері (биіктіктегі жұмыс, сынақтар және т.б.) мен жұмыс орындары бойынша жүзеге асырады.
3.6. Инцидент: Жұмысқа байланысты немесе жұмыс барысында орын алған, нәтижесінде жарақат алу немесе денсаулықтың нашарлау қаупі туындайтын немесе пайда болатын (ауырлық дәрежесіне қарамастан) не қызметкердің қайтыс болуына әкеп соғатын қауіпті оқиға.
3.7. Күрделі жөндеу: Бұйымның жарамдылығын қалпына келтіру және оның ресурсын толық немесе толыққа жуық қалпына келтіру мақсатында орындалатын, оның базалық бөлшектерін қоса алғанда, кез келген бөліктерін ауыстыру немесе қалпына келтіру жүзеге асырылатын жөндеу.
3.8. Дағдарыстық жағдай: Адам өміріне, қоршаған ортаға, материалдық мүлікке зиян келтіруге әкелуі мүмкін, сондай-ақ Қоғамның тұрақтылығы мен беделіне қауіп төндіретін жағдайлардың туындауына байланысты Қоғам қызметінің тоқтатылу ықтималдығының туындау қаупі (табиғи және техногендік сипаттағы төтенше жағдайлар, эпидемиялар, өрттер, әскери-саяси және әлеуметтік жанжалдар, террористік және қылмыстық әрекеттер және т.б.).
3.9. Медициналық көмек: Меншік нысанына, ұйымдық-құқықтық нысанына және ведомстволық бағыныстылығына қарамастан, медициналық қызметті жүзеге асыруға лицензия алған медициналық ұйымдарда, оның ішінде жеке тұлғалар құрған ұйымдарда көрсетілетін көмек.
3.10. Сәйкессіздік: Стандарттардан, технологиядан, әдістемелерден, қағидалардан, басқару жүйесінің жұмыс істеуінен және т.б. кез келген ауытқу, ол тікелей немесе жанама түрде жарақатқа немесе ауруға, мүліктің бүлінуіне, жұмыс орнындағы қоршаған ортаның жай-күйінің бұзылуына немесе олардың жиынтығына әкелуі мүмкін.
3.11. Жазатайым оқиға: Өндірістік қызметке қатысатын қызметкерлер немесе басқа да адамдар нәтижесінде зардап шегушіге қауіпті факторлардың әсер етуінен туындаған мертігу немесе өзге де дене жарақаттарын (жарақаттарды) және/немесе денсаулыққа өзге де зиян келтіруді алған, бұл уақытша (бір жұмыс ауысымынан астам) немесе тұрақты еңбекке қабілеттіліктен айырылуға, қызметкерді басқа жұмысқа ауыстыру қажеттілігіне не оның қайтыс болуына әкеп соққан оқиға.
Бұған еңбекке қабілеттіліктен бір жұмыс ауысымынан астам уақытқа айырылуға әкеп соқпаған микрожарақаттар немесе жарақаттар жатпайды.
3.12. Еңбекті қорғау: Қызметкерлердің еңбек қызметі процесінде өмірі мен денсаулығының қауіпсіздігін қамтамасыз ету жүйесі, оған құқықтық, әлеуметтік-экономикалық, ұйымдастырушылық-техникалық, санитариялық-эпидемиологиялық, емдеу-профилактикалық, оңалту және өзге де іс-шаралар мен құралдар кіреді.
3.13. Мердігер ұйым/Орындаушы: Жасалған шарттардың талаптарына сәйкес Тапсырыс берушінің өндірістік аумағы мен объектілерінде белгілі бір жұмыстарды орындайтын (қызметтер көрсететін) жеке және заңды тұлғалар, жеке кәсіпкерлер.
3.14. «Ақбастау» БК» АҚ саясаты: «Ақбастау» БК» АҚ жоғары басшылығының қызметкерлердің еңбегін және денсаулығын қорғау, өнеркәсіптік қауіпсіздік, қоршаған ортаны қорғау, ядролық және радиациялық қауіпсіздік салаларындағы қызмет көрсеткіштеріне қатысты негізгі ниеттері мен қызмет бағыттары туралы ресми мәлімдемесі.
3.15. Өндірістік қауіпсіздік: Еңбекті қорғау, өнеркәсіптік және өрт қауіпсіздігі, азаматтық қорғаныс және төтенше жағдайларға ден қою, қоршаған ортаны қорғау, радиациялық және ядролық қауіпсіздік салаларындағы процестерді қамтитын басқару жүйесі.
3.16. Оқиға: Объектіні сақтау, консервациялау, пайдалану немесе жою кезінде орын алған және аварияға, инцидентке, жазатайым оқиғаға, микрожарақатқа, ақауға, техникалық құрылғының істен шығуына, іркіліс жағдайына, тұтануға/өртке, жол-көлік оқиғасына, қоршаған ортаға теріс әсер етуге немесе иондаушы сәулелену көздерімен жұмыс істеу кезіндегі бұзушылыққа жататын жағымсыз оқиға.
3.17. Тергеп-тексеру: Тергеп-тексеру жөніндегі комиссия оқиғаға қатысты фактілер мен дәлелдемелерді жинайтын және тексеретін, оқиғаның түпкі себептерін анықтайтын және алынған сабақтарды қалыптастыратын процесс.
3.18. Реконструкция: Күрделі құрылыс объектісінің және оның бөліктерінің параметрлерін (биіктігін, қабаттар санын, алаңын, көлемін) өзгерту, оның ішінде күрделі құрылыс объектісін үстеме салу, қайта құру, кеңейту, сондай-ақ күрделі құрылыс объектісінің көтергіш құрылыс конструкцияларын ауыстыру және (немесе) қалпына келтіру, мұндай конструкциялардың жекелеген элементтерін ұқсас немесе олардың көрсеткіштерін жақсартатын өзге элементтермен ауыстыруды және (немесе) көрсетілген элементтерді қалпына келтіруді қоспағанда.
3.19. Ремедиация: Экологиялық залал келтірілген табиғи орта компонентін қалпына келтіру, қайта өндіру арқылы немесе экологиялық залал толық немесе ішінара қалпына келтірілмейтін жағдайда табиғи орта компонентін алмастыру арқылы экологиялық залалды жою жөніндегі іс-шаралар кешені.
3.20. Еңбекті қорғау және өнеркәсіптік қауіпсіздікті басқару жүйесі: Еңбекті қорғау жөніндегі саясат пен мақсаттарды және осы мақсаттарға қол жеткізу рәсімдерін белгілейтін өзара байланысты немесе өзара іс-қимыл жасайтын элементтер жиынтығы.
3.21. Қатар жүргізілетін (бір мезгілдегі) жұмыстар: Бір қолданыстағы өндірістік алаңда, объектіде Тапсырыс берушінің құрылымдық бөлімшесі мен мердігер ұйым бір мезгілде орындайтын, бұл ретте олардың жұмыс аймақтары түйісетін немесе бір-бірінің үстіне түсетін жұмыстар.
3.22. Құрылыс: Ғимараттарды, құрылыстарды, имараттарды, оның ішінде бұзылатын күрделі құрылыс объектілерінің орнында жаңа объектілерді салу арқылы жасау.
3.23. Бейнеаналитика жүйесі (БАЖ): Бейнеағынды өңдеу және одан пайдалы ақпаратты алу үшін компьютерлік көру және деректерді талдау әдістерін пайдаланатын бағдарламалық-аппараттық кешен.
БАЖ өнеркәсіптік қауіпсіздік деңгейін арттыру және әртүрлі мақсаттарда, оның ішінде уақытты тіркеу, жеке қорғаныш құралдарын (бұдан әрі – ЖҚҚ) анықтау, қозғалысты бақылау, өндірістік объектілердегі қауіпті аймақтардың периметрлерін нақты уақыт режимінде кесіп өтуді анықтау үшін пайдаланылуы мүмкін. Қосымша түрде нөмірлерді, адамдардың көп жиналуын, тұлғаларды және т.б. тану мүмкіндігі қарастырылуы мүмкін.
3.24. Осы стандартта мынадай қысқартулар қолданылады:
ЕҚжЕҚ – Еңбек қауіпсіздігі және еңбекті қорғау;
ЖКО – Жол-көлік оқиғасы;
ИТҚ – Инженерлік-техникалық қызметкерлер;
ҚОҚ – Қоршаған ортаны қорғау;
ЕҚ – Еңбекті қорғау;
ЕҚ және ӨҚ – Еңбекті қорғау және өнеркәсіптік қауіпсіздік;
Жоспар – Еңбек қауіпсіздігі және еңбекті қорғау, өнеркәсіптік және өрт қауіпсіздігі, радиациялық қауіпсіздік жөніндегі жұмыс жоспары;
АЖЖ – Аварияларды жою жоспары;
МҰ – Мердігер ұйым;
ЖҰЖ – Жұмыстарды ұйымдастыру жоспары;
РҚ – Радиациялық қауіпсіздік;
ҚР – Қазақстан Республикасы;
РҚО – Радиациялық қауіпті объектілер;
ЖҚҚ – Жеке қорғаныш құралдары.
.

4.1. Жұмыстарды орындау (қызметтер көрсету) үшін мердігер ұйымды таңдау процесі Сатып алуды жүзеге асыру тәртібіне сәйкес жүргізілуге тиіс.
4.2. «Ақбастау» БК» АҚ-ның (бұдан әрі – Тапсырыс беруші) мердігер ұйымдармен өндірістік қауіпсіздік саласындағы өзара қарым-қатынасы жұмыстарды орындауға (қызметтер көрсетуге) арналған шартта тиісті бөлімді немесе шартқа қосымшаны енгізу арқылы белгіленуге тиіс.
4.3. Шарттың тиісті бөлімін немесе оған қосымшаны әзірлеу кезінде мынадай ережелерді басшылыққа алу қажет:
1. мердігер ұйымдар құрылыс жұмыстарын ұйымдастыру кезінде өз қызметінде процестер қауіпсіздігінің басымдығы, қызметкерлердің денсаулығы мен өмірін сақтау, Қазақстан Республикасының өндірістік қауіпсіздік саласындағы заңнамасының талаптарын орындау қағидаттарын басшылыққа алуға тиіс;
2. мердігер ұйымдар Тапсырыс берушінің аумағында және объектілерінде жұмыс жүргізу кезінде жарақаттануға жол бермеу және өнеркәсіптік қауіпсіздік, еңбекті қорғау, өрт қауіпсіздігі және қоршаған ортаны қорғау саласындағы Қазақстан Республикасының заңнамасы талаптарын сақтау жөніндегі міндеттемелерді қабылдауға тиіс;
3. мердігер ұйым уәкілетті мемлекеттік органдар беретін, заңнамада көзделген барлық рұқсат беру құжаттары (лицензиялар, сертификаттар, рұқсат беру туралы куәліктер, келісімдер және т.б.) болған кезде өз қызметін жүзеге асыруға тиіс;
4. мердігер ұйым жұмыс істеп тұрған радиациялық қауіпті объектіде немесе радиациялық қауіпті объекті іске қосылғаннан кейін ақауларды жою жөніндегі кепілдік міндеттемелер болған жағдайда салынып жатқан радиациялық қауіпті объектіде қызметтер немесе жұмыстар орындаған кезде атом энергиясын пайдалану саласындағы тиісті лицензияларға ие болуға міндетті.
Мердігер ұйым атом энергиясын пайдалану саласындағы лицензияларды уақтылы жаңартып отыруға тиіс. Атом энергиясын пайдалану саласындағы лицензияның қолданылу мерзімі аяқталған жағдайда, мердігер ұйым жұмыс істеп тұрған радиациялық қауіпті объектіде жұмыстарды орындауға құқылы емес;
5. атом энергиясын пайдалану саласындағы мердігер ұйым лицензиясы кері қайтарып алынған немесе оның қолданылу мерзімі өткен жағдайда, Тапсырыс беруші радиациялық қауіпті объектінің аумағында мердігер ұйымның жұмыстарды орындауын тоқтата тұруға құқылы.
4.4. Мердігер ұйым төмендегі талаптардың орындалуына кепілдік беруге және Тапсырыс берушіге олардың растамасын ұсынуға тиіс:
1. ұйымда еңбек қауіпсіздігі және еңбекті қорғау қызметі немесе еңбекті қорғау, өнеркәсіптік, өрт және экологиялық қауіпсіздік жөніндегі маманы болуы тиіс және ол ұйымдағы қауіпсіздік және еңбекті қорғау қызметі туралы үлгілік ережеге сәйкес жұмыс істеуге тиіс;
2. қауіпсіздік және еңбекті қорғау жөніндегі барлық қажетті нұсқаулықтарды әзірлейді және олардың өзекті күйде болуын қамтамасыз етеді;
3. мамандардың еңбекті қорғау, өнеркәсіптік, өрт және экологиялық қауіпсіздік жөніндегі нормативтік құқықтық актілерді, нормативтік және техникалық құжаттарды зерделеуін қамтамасыз етеді;
4. еңбекті қорғау және өнеркәсіптік қауіпсіздік, өрт-техникалық минимум бойынша оқудан өткен, тиісті аттестаттауы және білімін тексеруден өткені бар қызметкерлерді жұмыстарды орындауға жібереді;
5. өз қызметкерлерінің күнделікті ауысым алдындағы (рейс алдындағы), ауысымнан кейінгі (рейстен кейінгі) және мерзімдік медициналық қарап-тексерулерін дербес жүргізеді, ал шалғай учаскелерде жұмыс істеген кезде Тапсырыс берушінің объектілерінде орналасқан медициналық пункттерде қажетті медициналық қарап-тексерулердің жүргізілуін ұйымдастырады;
6. өз қызметкерлерін арнайы киіммен және басқа да жеке қорғаныш құралдарымен, санитариялық-тұрмыстық үй-жайлармен, сондай-ақ техникалық жарамды құрылғылармен және құрал-саймандармен қамтамасыз етеді;
7. өз ұйымының қызметкерлеріне кіріспе, жұмыс орнындағы бастапқы, қайталама, кезектен тыс (жоспардан тыс), мақсатты нұсқамалар өткізеді, сондай-ақ жұмыс орнында тағылымдамадан өткізеді;
8. штатында қажетті мөлшерде қызметкерлері болады;
9. жұмыстарды орындауға (қызметтер көрсетуге) қажетті жабдықтар, техника, жарақтар, айлабұйымдар мен аспаптар меншігінде болады;
10. тіркелуге жататын жүк көтергіш механизмдерін өнеркәсіптік қауіпсіздік саласындағы облыстық уәкілетті органда өз күшімен және өз қаражаты есебінен ресімдейді/тіркейді;
11. шарт бойынша жұмыстарды орындауға тартылған барлық персоналдың денсаулық жағдайы бойынша кәсіптік жарамдылығын (лицензиясы бар медициналық ұйым жүргізетін медициналық қарап-тексеру арқылы) құжатпен растайды;
12. өз ұйымының қызметкерлерімен «Ақбастау» БК» АҚ-ның өндірістік қауіпсіздік саласындағы ішкі құжаттарына сәйкес қауіпсіздік шараларын сақтау жөнінде түсіндіру жұмыстарын жүргізеді;
13. өз қызметкерлерін өндірістік қауіпсіздік саласында мерзімді түрде оқытудан өткізеді. 

5.1. Тапсырыс беруші мердігер ұйымның осы стандартта және мердігер ұйыммен өзара іс-қимыл жасау тәртібін регламенттейтін Тапсырыс берушінің ішкі құжаттарында баяндалған өндірістік қауіпсіздік саласындағы негізгі талаптарды сақтау жөніндегі қабылдаған міндеттемелерінің орындалуын бақылауды қамтамасыз етеді.
5.2. Мердігер ұйым осы стандарттың 4.3 және 4.4-тармақтарына сәйкес Тапсырыс берушінің өндірістік қауіпсіздік саласындағы талаптарын тиісінше орындауға тиіс.
5.3. Қосалқы мердігер ұйымдар тартылған жағдайда, мердігер ұйым қосалқы мердігерлік шарттарға осы стандарттың 4.3 және 4.4-тармақтарына сәйкес өндірістік қауіпсіздік саласындағы талаптарды енгізуге міндетті.
5.4. Көлік құралдарының және жүк көтергіш машиналардың қозғалысына, тұрақтауына, сондай-ақ мердігер ұйымның ірі габаритті жүктерді, жабдықтарды және мердігер ұйымдардың қызметкерлерін Тапсырыс берушінің объектілерінің жолдары мен аумақтары арқылы тасымалдауына Тапсырыс берушінің өкілімен келісілген жағдайда ғана жол беріледі.
5.5. Тапсырыс берушінің аумағында жүк тасымалдайтын мердігер ұйымның басшысы көлік құралдарының қозғалыс бағыттары мен жылдамдығын Тапсырыс берушінің өкілімен келісуге тиіс.
5.6. Тапсырыс беруші мердігер ұйым жұмыстарды орындайтын өндірістік аумақтар мен объектілерде өндірістік қауіпсіздік саласында тексерулер/аудиттер жүргізу құқығын өзінде қалдырады.
Тексерудің/аудиттің мәні мердігер ұйым жұмыстарды орындау кезінде Қазақстан Республикасының заңнамасы мен осы стандарттың талаптарына сәйкестігін бағалау болып табылады.
Тексерулер/аудиттер жүргізу кезінде мердігер ұйым Тапсырыс берушінің уәкілетті өкілдерінің жұмыстар жүргізілетін объектілерге толық қол жеткізуін қамтамасыз етуге және талап етілетін құжаттарды, жабдықтар мен құралдарды ұсыну арқылы толық жәрдем көрсетуге міндетті.
5.7. Мердігер ұйым еңбекті қорғау және өнеркәсіптік, өрт, радиациялық қауіпсіздік саласындағы заңнама талаптарын бұзған жағдайда, оның ішінде тексеру (аудит) нәтижелері бойынша бұзушылықтар анықталған кезде, сондай-ақ мердігер ұйымның әрекеті кез келген дағдарыстық жағдайдың туындауына әкеп соққан (немесе әкеп соғуы мүмкін) жағдайда, Тапсырыс беруші мердігер ұйымның Тапсырыс берушінің объектілерінде/аумағында жұмыстарын тоқтата тұруға құқылы.
5.8. Мердігер ұйым өмірге қауіп төну, авария немесе инцидент туындау тәуекелінің алдын алу жөнінде дереу шаралар қабылдауға және тексеру актісінде көрсетілген сәйкессіздіктерді жоюға міндетті.
5.9. Мердігер ұйым жұмыстарды орындайтын объектілердің/аумақтың Тапсырыс берушісі жұмыстарды тоқтатуға әкеп соққан бұзушылықтарды мердігер ұйым толық жойғаннан кейін жұмыстарды қайта бастау туралы шешім қабылдайды.
5.10. Мердігер ұйымдардың жұмыстарды тікелей орындаушыларымен өзара іс-қимылды объектілердің құрылысына (реконструкциясына, күрделі жөндеуіне) тағайындалған Тапсырыс берушінің өкілдері (құрылыс кураторлары) жүзеге асырады.
5.11. Жұмыстардың жүргізілуін және еңбекті қорғау, өнеркәсіптік, өрт, радиациялық қауіпсіздік пен қоршаған ортаны қорғау салаларындағы бақылауды жүзеге асыратын Тапсырыс берушінің құрылымдық бөлімшелері (ресми сұрау болған жағдайда) мердігер ұйымның тиісті қызметтеріне еңбекті қорғау, өнеркәсіптік, өрт, радиациялық қауіпсіздік және қоршаған ортаны қорғау салаларында әдістемелік және консультациялық көмек көрсетеді.
5.12. Тапсырыс берушіге өндірістік қауіпсіздік мәселелері бойынша, оның ішінде мемлекеттік қадағалау органдарынан, мердігер ұйымның мүдделеріне қатысты ақпарат келіп түскен кезде, Тапсырыс беруші тарапынан шарт бойынша жауапты орындаушылар көрсетілген ақпаратты мердігер ұйымға жеткізеді.
5.13. Көлік құралдары мен жүк көтергіш машиналар GPS-трекерлермен, бейнетіркегіштермен (360 градусқа шолу жасайтын жүйемен) жабдықталуға, оларға қолжетімділік берілуге және «Ақбастау» БК» АҚ-ның қолданыстағы жүйесіне интеграциялау мүмкіндігі қамтамасыз етілуге тиіс.

6. [bookmark: _Toc207271577]Мердігер ұйымдарға өндірістік қауіпсіздік саласында қойылатын талаптар

6.1. Жұмыстарды орындауға рұқсат беру
6.1.1. Рұқсат беру
Мердігер ұйымды Тапсырыс берушінің объектілеріне/аумағына жұмыстарды орындау үшін жіберу А қосымшасында келтірілген нысан бойынша ресімделген-рұқсат актісі негізінде жүзеге асырылады.
6.1.2. Рұқсат актісінде мердігер ұйымның жұмыстарды орындау барысында жоспарлаған және жүзеге асыратын қауіпсіздік шаралары көрсетіледі, сондай-ақ рұқсат актісіне қосымша болып табылатын схемада мердігер ұйым жұмыстарды жүргізетін аумақтың орны мен шекаралары айқындалады.
6.1.3. Схемада өтетін жолдар, кірме жолдар, материалдарды сақтау орындарының орналасуы, қалдықтарды орналастыру орындары (егер олар бөлінген аумақта болса), жұмыстарды орындау орындары, техника мен агрегаттарды орнату орындары, электр және сумен жабдықтау көздеріне қосылу орындары, сондай-ақ электр беру желілерін, су құбырларын және басқа да коммуникацияларды уақытша төсеу тәсілдері көрсетіледі.
6.1.4. Мердігер ұйымның қызметкерлеріне рұқсат актісін алғанға дейін Тапсырыс берушінің объектісінде қандай да бір жұмыстарды орындауға қатаң тыйым салынады.
6.1.5. Мердігер ұйымның жұмыстарын тікелей басқаратын басшылар бағынысты қызметкерлерге рұқсат актісінде көрсетілген қауіпсіздік шаралары бойынша жеке өзі нұсқама жүргізуге, сондай-ақ қауіпсіздік шараларының сақталуын бақылауға міндетті.
6.1.6. Жұмыстарды қауіпсіз орындауды қамтамасыз ету жөніндегі іс-шараларды әзірлеу кезінде Тапсырыс берушінің объектілерінде болуға құқығы бар қызметкерлердің тізімін, сондай-ақ Тапсырыс берушінің келісілген аумағына өткізу рұқсаттамасын ресімдеу үшін МҰ-ның автокөлік құралдары мен жол-құрылыс механизмдерінің тізбесін ұсыну көзделуі ұсынылады.
6.1.7. Тапсырыс берушінің өндірістік аумағына кіруге рұқсаты бар мердігер ұйымның барлық қызметкерлері рұқсат актісінде көзделген жұмыс орындары мен объектілерінде ғана болуға және жұмыстарды орындауға құқылы.
6.1.8. Мердігер ұйымда наряд-рұқсатты ресімдеуді талап ететін жоғары қауіпті жұмыстардың тізбесі әзірленіп, Тапсырыс берушімен келісілген болуы тиіс.
6.1.9. Қолданыстағы өндірістік объектілердің аумағында қатар жүргізілетін жұмыстарды орындау үшін МҰ және Тапсырыс беруші:
1. жұмыстарды орындау кезінде қауіпсіздікті қамтамасыз ететін рұқсат актісін ресімдеуге және іс-шаралар жоспарын әзірлеуге; 
2. МҰ нұсқама жүргізу бағдарламаларын және кәсіптер мен жұмыс түрлері бойынша нұсқаулықтарды келісуге, бұл ретте жұмыстар жүргізілетін объектіге қатысты қауіпсіздік қағидалары мен нормалары талаптарының міндетті түрде көрсетілуін қамтамасыз етуге; 
3. авариялық жағдайлар туындаған кезде құрылысшылар мен пайдалану персоналының іс-қимылдарын қоса алғанда, жедел басшылық ету тәртібін келісуге міндетті. 
6.1.10. Бірнеше мердігер ұйымның бірлескен күшімен жұмыстар жүргізілетін объектілерде жұмыстарды жалпы үйлестіруді жүзеге асыру үшін Тапсырыс беруші мен мердігер ұйымдардың өзара келісуі бойынша жауапты басшы тағайындалады.
6.1.11. Жұмыстар басталғанға дейін мердігер ұйым Тапсырыс берушіге жұмыстарды жүргізуге рұқсат беруді сұрап, жұмыстарды орындау мерзімдерін, қызметкерлер санын, жұмыстарды жүргізу орнын және жұмыстарды тиісінше орындау үшін қажетті өзге де мәліметтерді көрсете отырып, ресми хат жолдауы тиіс.
6.1.12. Қауіпті жұмыс түрлерін орындайтын қызметкерлердің тиісті біліктілік куәліктері болуы тиіс.

6.2. Нұсқама жүргізу
6.2.1. Тапсырыс берушінің объектісінде жұмыстар басталғанға дейін МҰ Өндірістік қауіпсіздік басқармасымен келісілген бағдарлама бойынша бастапқы нұсқама жүргізуге міндетті.
Жұмыстарды орындау үшін МҰ аумағына жіберілетін мердігер ұйымдардың қызметкерлеріне нұсқама жүргізуді МҰ-ның еңбекті қорғау, өнеркәсіптік, өрт қауіпсіздігі, радиациялық қауіпсіздік (лицензияланатын қызмет түрін жүзеге асырған кезде) және қоршаған ортаны қорғау салаларында жұмыстарды ұйымдастыруға және бақылауға жауапты құрылымдық бөлімшесінің мамандары немесе бұйрықпен осы міндеттер жүктелген Тапсырыс берушінің лауазымды адамы жүргізеді.
6.2.2. Нұсқама жүргізу мердігер ұйымның қауіпсіздік және еңбекті қорғау, өрт қауіпсіздігі бойынша нұсқамаларды тіркеу журналында ресімделеді.
6.2.3. Нұсқама барысында мердігер ұйымдардың қызметкерлеріне:
1. «Ақбастау» БК» АҚ-ның еңбекті және қызметкерлердің денсаулығын қорғауды, өнеркәсіптік қауіпсіздікті, қоршаған ортаны қорғауды, ядролық және радиациялық қауіпсіздікті қамтамасыз ету саласындағы Саясатының мақсаттары, негізгі бағыттары мен бөлімдері; 
2. жұмыс орнында және Тапсырыс берушінің аумағында өзін-өзі ұстау қағидалары; 
3. өндірістік процесс туралы жалпы мәліметтер; 
4. Тапсырыс берушінің аумағы арқылы жұмыс орнына дейінгі қауіпсіз жүру маршрутының схемасы; 
5. негізгі қауіпті және зиянды факторлар, қауіпті аймақтар, қоршау және сақтандыру құрылғылары; 
6. Тапсырыс берушінің оқиғаларды тергеп-тексеру және есепке алу, жұмыс орындарында аудиттер жүргізу, қауіпті өндірістік объектілерде өндірістік бақылау жүргізу жөніндегі талаптары; 
7. жеке қорғаныш құралдарын қолдану тәртібі мен қағидалары; 
8. жұмыстар жүргізілетін учаскедегі және жұмыс орындарындағы өрт және экологиялық қауіпсіздік талаптары; 
9. медициналық пункттің орналасқан жері, эвакуация жиналу орны, байланыс құралдары, кезекші телефондардың нөмірлері, жедел қызметтерді шақыру тәртібі; 
10. «Ақбастау» БК» АҚ-тағы бейнеаналитика жүйесінің жұмыс істеу қағидалары түсіндірілуі тиіс. 

6.3. Жұмыстарды ұйымдастыру және жүргізу
6.3.1. Мердігер ұйым:
1. жұмыстарды Қазақстан Республикасының нормативтік құқықтық актілерінің талаптарына сәйкес ұйымдастыруды және жүргізуді қамтамасыз етуге; 
2. оқытудан және аттестаттаудан өткен қызметкерлер қатарынан өрт қауіпсіздігіне, жоғары қауіпті жұмыстарды дайындауға және қауіпсіз орындауға, жабдықтардың техникалық жарамды жай-күйіне және оларды қауіпсіз пайдалануға және т. б. жауапты адамдарды бұйрықпен тағайындауға; 
3. жоғары қауіпті жұмыстарды жүргізуге арналған наряд-рұқсаттарды және басқа да рұқсат беру құжаттарын ресімдеуді қамтамасыз етуге міндетті. Наряд-рұқсаттар Қазақстан Республикасы Еңбек және халықты әлеуметтік қорғау министрінің 2020 жылғы 28 тамыздағы № 344 бұйрығымен бекітілген жоғары қауіпті жағдайларда жұмыстарды жүргізу кезінде наряд-рұқсаттарды ресімдеу және қолдану қағидаларының талаптарына, сондай-ақ СТ НАК 12.8-2022 «Еңбек қауіпсіздігі стандарттарының жүйесі. Жоғары қауіпті жағдайларда жұмыстарды жүргізу кезінде наряд-рұқаттарды ресімдеу тәртібі» стандартына сәйкес ресімделуі тиіс; 
4. жоғары қауіпті жұмыстар жүргізілетін жерде жауапты адамдардың тұрақты болуын қамтамасыз етуге; 
5. жұмыстар жүргізілетін орынды өрт сөндірудің бастапқы құралдарымен жабдықтауға; 
6. жұмыстарды жүргізу кезінде өнеркәсіптік, өрт қауіпсіздігі, еңбекті қорғау және қоршаған ортаны қорғау талаптарының сақталуын бақылауды жүзеге асыруға; 
7. адамдардың өмірі мен денсаулығына қауіп төндіретін немесе дағдарыстық жағдайға әкелуі мүмкін бұзушылықтар анықталған жағдайда жұмыстарды тоқтатуға; 
8. бақылау мен тексеру жүргізу үшін Тапсырыс берушінің өкілдерін, қауіпсіздік қызметінің және Тапсырыс берушіге қызмет көрсететін күзет ұйымдарының қызметкерлерін жұмыстар жүргізілетін жерге жіберуге және олардың негізделген талаптарын орындауға; 
9. өндірістік объектілердің аумағында қозғалған кезде техникалық жарамды автокөлікті пайдалануға, өз көлік құралдарын белгіленген нысандағы өткізу рұқсаттамаларымен, жол парақтарымен, бейнетіркегіштермен (360 градусқа шолу жасайтын жүйе) және GPS-трекерлермен қамтамасыз етуге; 
10. жұмыстар жоспарындағы барлық өзгерістерді Тапсырыс беруші тарапынан жауапты өкілмен келісуге. Жұмыстарды орындау жоспарынан Тапсырыс берушінің жауапты өкілімен алдын ала келісусіз ауытқуға жол берілмейді, адамдардың өмірі мен денсаулығына қауіп төндіретін дағдарыстық жағдайды (техногендік немесе табиғи сипаттағы төтенше жағдайды) болдырмау немесе оның таралуын шектеу үшін шұғыл шаралар қабылдау қажет болатын жағдайларды қоспағанда. Осындай іс-қимылдар басталғаннан кейін мердігер ұйым бұл туралы жұмыстардың осы учаскесіне жауапты Тапсырыс берушінің өкіліне дереу хабарлауы тиіс; 
11. қолданыстағы радиациялық қауіпті объектіде жұмыстарды орындау кезінде мердігер ұйым орындайтын жұмыстар Тапсырыс берушінің қызметкерлерінің жоғары деңгейде сәулелену мүмкіндігін болдырмауы тиіс; жұмыстарды жоспарлау кезінде жұмыстарды орындау кезеңінде де, мердігер ұйымның демалыс кезеңінде де радиациялық қауіпсіздік шаралары қамтамасыз етілуі тиіс, аталған шаралар Тапсырыс берушінің радиациялық қауіпсіздік қызметімен келісілуі тиіс; 
12. жұмыстар жүргізілетін учаскеде болған (туындаған) барлық жазатайым оқиғалар, инциденттер мен авариялар туралы Тапсырыс берушінің басшылығына (қолданыстағы хабардар ету схемасына сәйкес) дереу хабарлауға міндетті. 
6.3.2. Мердігер ұйым Тапсырыс берушінің жұмыстар жүргізілетін аумақтағы құрылымдық бөлімшесімен Тапсырыс беруші орнатқан қоршауларды және басқа да қорғаныш құралдарын, коммуникацияларды және т. б. уақытша бөлшектеу мүмкіндігін алдын ала келісуге міндетті. Мердігер ұйым бөлшектеген қоршауларды, басқа да қорғаныш құралдарын, коммуникацияларды және т. б. қалпына келтіру мердігер ұйымның өз қаражаты есебінен жүзеге асырылады.
6.3.3. Тапсырыс берушінің үй-жайларының ішінде зиянды заттар, булар, газдар, оның ішінде радиоактивті газ – радон бөлінуі мүмкін жұмыстарды орындау кезінде мердігер ұйым жергілікті желдетуді ұйымдастыру үшін өзінің желдету қондырғыларының болуын қамтамасыз етуі тиіс.
6.3.4. Мердігер ұйымның кінәсінен Тапсырыс берушінің объектілері бүлінген (жойылған) жағдайда, аталған объектілерді қалпына келтіру мердігер ұйымның қаражаты есебінен жүргізіледі.
6.3.5. Тапсырыс берушінің құқығы бар:
6.3.6. жеке қорғаныш құралдарынсыз мердігер ұйымдардың қызметкерлерін өндірістік аумаққа жібермеуге;
6.3.7. мердігер ұйымдардан жеке қорғаныш құралдарын қамтамасыз ету және қолдану бойынша белгіленген қағидалар мен нормалардың сақталуын талап етуге;
6.3.8. белгіленген GPS-трекерлері және бейнетіркегіштері (360 градусқа шолу жасайтын жүйе) жоқ автокөлікті өндірістік аумаққа жібермеуге.
6.3.9. Қауіпті аймақтарға жұмыстарды орындауға қатысы жоқ адамдардың кіруіне жол бермеу мақсатында жұмыстар басталғанға дейін еңбекті қорғау, өнеркәсіптік, өрт және радиациялық қауіпсіздік талаптарын регламенттейтін қорғаныш немесе сигналдық қоршаулар, қауіпсіздік белгілері мен аншлагтар орнатылуы тиіс. Бұл ретте қоршаулардың өзі қауіп көзі болмауы, жабдықтың технологиялық мүмкіндіктерін және оған техникалық қызмет көрсетуді шектемеуі тиіс.
6.3.10. Қатар жүргізілетін жұмыстар орындалатын Тапсырыс берушінің құрылымдық бөлімшесінің аумағында қоршауларды орнату тәртібі өндірістік жағдайларды ескере отырып, рұқсат актісімен айқындалады.
6.3.11. Құрылыс, реконструкциялау, күрделі жөндеу объектілеріне су құбыры, кәріз, жылу желілері, сығылған ауа және басқа да магистральдық желілерді қосу орындарына дейін, оның ішінде тарату құрылғыларын қоса алғанда, магистральдық желілерді уақытша тарту Тапсырыс беруші мен мердігер ұйым арасында жасалған шарттың талаптарына сәйкес жүргізіледі.
6.3.12. Мердігер ұйымның жұмыстарға жауапты басшысы жұмыстарды Тапсырыс берушінің объектілеріне, өрт сөндіру құралдарына, эвакуациялау жолдарына және т. б. кірме жолдар мен өту жолдарының бөгелуіне жол бермейтіндей етіп ұйымдастыруға міндетті.
6.3.13. Мердігер ұйым жұмыстарды орындау барысында жұмыс орындарын және жұмыстар жүргізілетін аумақты жүйелі түрде, ал жұмыстар аяқталғаннан кейін түпкілікті түрде объектіде (объект орналасқан аумақта) жұмыстарды орындау процесінде пайда болған материалдардың қалдықтарынан, өндірістік және тұрмыстық қалдықтардан тазалауды жүзеге асыруға міндетті.
6.3.14. Жұмыстарды жүргізу кезінде мердігер ұйым тек салыстырып тексерілген/калибрленген өлшем құралдарын және аттестатталған сынақ жабдықтарын қолдануы тиіс.
6.3.15. Қауіпті сұйық ерітінділермен жұмыстар жүргізілген жағдайда мердігер ұйымның қызметкерлері жазба жүргізетін құрылғыларды (кеудеге тағылатын бейнетіркегіштерді және т. б.) қолдануы тиіс.
6.3.16. Бейнеаналитика жүйесі (бұдан әрі – Жүйе) жұмыс істейтін аса қауіпті аймақтарда жұмыстар жүргізу кезінде мердігер ұйымның қызметкерлері Жүйенің дерекқорына қолдануға рұқсат етілген ретінде енгізілген ЖҚҚ-ны қолдануы тиіс.

6.4. Жұмыстар жүргізілетін аумақ және орындар
6.4.1. Құрылыс-монтаждау, жөндеу және басқа да жұмыстарды орындау үшін объектілерді, аумақты немесе олардың бір бөлігін мердігер ұйымға беру Тапсырыс беруші белгілеген құжат нысандарына сәйкес екіжақты рұқсат актісімен ресімделуі тиіс.
6.4.2. Өндірістік тәуекел жағдайларында жұмыстар басталғанға дейін адамдар үшін қауіпті, онда тұрақты түрде әсер ететін немесе әсер етуі мүмкін, орындалатын жұмыстардың сипатына байланысты немесе оған байланысты емес қауіпті факторлар болатын аймақтар белгіленуі тиіс.
6.4.3. Қызметкерлердің уақытша немесе тұрақты болатын орындары қауіпті аймақтардан тыс орналасуы тиіс.
6.4.4. Тұрақты әсер ететін қауіпті өндірістік факторлар аймақтарының шекараларында қорғаныш қоршаулар, ал ықтимал қауіпті өндірістік факторлар аймақтарының шекараларында қауіпсіздік белгілері орнатылуы тиіс.
6.4.5. Мердігер ұйым бөлінген аумақтың шекараларын, жұмыс орындарын, кірме жолдарды, өту жолдарын, тамақтану орындарын, санитариялық-тұрмыстық үй-жайларды және аумақтың басқа да учаскелерін, сондай-ақ қауіпті және зиянды өндірістік факторлар бар немесе пайда болуы мүмкін қауіпті аймақтарды көрнекі құралдармен (қоршаулармен, қауіпсіздік белгілерімен, сигналдық таңбалаумен, аншлагтармен, сигналдық таспалармен, жарықтандыру құралдарымен және қолдануға болатын басқа да қолжетімді құралдармен) белгілеуі тиіс.
6.4.6. Мердігер ұйым бөлінген аумақ пен жұмыстар жүргізілетін орындардың қанағаттанарлық жай-күйде болуын қамтамасыз етуі тиіс. Бұл ретте қызметкерлерге зақым келтіру, мүлікке және қоршаған ортаға залал келтіру, сондай-ақ жұмыстарды орындаудың кідіру тәуекелі барынша азайтылуы тиіс.
6.4.7. Жұмыстар барысында мердігер ұйым жұмыстар жүргізілетін жерде қажетсіз материалдар мен жабдықтардың, өндіріс және тұтыну қалдықтарының сақталуына жол бермеуге және олардың әкетілуін қамтамасыз етуге, сондай-ақ жұмыс орындарын әр ауысым сайын жинауды жүргізуге міндетті.
6.4.8. Тапсырыс берушінің аумағында жұмыстарды тікелей орындауға қатысы жоқ адамдардың, көлік құралдарының, агрегаттардың, мердігер ұйым жабдықтарының болуына жол берілмейді (егер шартта немесе басқа жазбаша келісімде өзгеше белгіленбесе).
6.4.9. Мердігер ұйым жұмыстарды Тапсырыс беруші жобалау құжаттамасында айқындаған бөлінген, бекітілген жер учаскелерінің шекаралары шегінде жүргізуі тиіс.

6.5. Жеке қорғаныш құралдары
6.5.1. Мердігер ұйым өз қызметкерлерін ЖҚҚ-мен толық көлемде қамтамасыз етуі тиіс.
6.5.2. Мердігер ұйым қызметкерлердің жұмыстарды орындау және Тапсырыс берушінің объектісінде болу кезінде арнайы киімді, арнайы аяқ киімді және басқа да жеке қорғаныш құралдарын толық көлемде қолдануын қамтамасыз етуге міндетті (тұрмыстық үй-жайларды орналастыруға, қызметкерлердің тұруына арналған аймақты қоспағанда). Мердігер ұйым өз қызметкерлерін ЖҚҚ-ны қолдану қағидаларына, оларды пайдалану, күтіп-ұстау, сақтау және сынау талаптарына дербес оқытады.

6.6. Өндірістік бақылау
6.6.1. Тапсырыс берушінің өндірістік объектілерінде жұмыстарды орындау кезеңінде мердігер ұйым өз қызметкерлерінің өнеркәсіптік қауіпсіздік және өнеркәсіптік, өрт қауіпсіздігі және еңбекті қорғау саласындағы басқа да нормативтік құқықтық актілердің талаптарын сақтауына өндірістік бақылауды қамтамасыз етуге міндетті.
6.6.2. Өндірістік бақылауды жүзеге асыруға жауапты мердігер ұйым қызметкерлері:
1. өнеркәсіптік қауіпсіздік талаптарының, технологиялық тәртіптің сақталуын және өндірістік процестердің қолданыстағы нормалар мен қағидаларға сәйкестігін бақылауды; 
2. Тапсырыс берушінің өндірістік объектілерінде жұмыстарды орындау кезінде пайдаланылатын өндірістік жабдықтардың, көлік құралдарының техникалық жай-күйін бақылауды; 
3. өнеркәсіптік, өрт және экологиялық қауіпсіздік, еңбекті қорғау қағидалары бұзылған жағдайда тиісті шаралар қабылдауды; 
4. дағдарыстық жағдайлардың (авариялардың) алдын алуға және аварияларды оқшаулауға, сондай-ақ олардың салдарын жоюға дайындықты қамтамасыз етуге бағытталған жұмыстарды ұйымдастыруды; 
5. жазатайым оқиғалар мен авариялардың себептерін және олардың алдын алу тәсілдерін анықтау мақсатында оларды тергеп-тексеруді; 
6. аптасына кемінде 1 рет қызметкерлерді технологиялық тәртіп және өндірістік процестердің қолданыстағы нормалар мен қағидаларға сәйкестігі бойынша оқытуды қамтамасыз етуге міндетті. 

6.7. Оқиғаларды тергеп-тексеру
6.7.1. Өндірістік бақылауды қамтамасыз ететін мердігер ұйымның лауазымды адамдары жұмыстар жүргізілетін учаскеде болған (туындаған) барлық жазатайым оқиғалар, оның ішінде қызметкердің өлімге әкелуі мүмкін денсаулығының нашарлауы; авариялар; инциденттер; өрттер/тұтанулар; химиялық заттардың төгілуі; жол-көлік және басқа да оқиғалар туралы Тапсырыс берушінің жедел-диспетчерлік қызметіне немесе Тапсырыс беруші тарапынан шарт бойынша жауапты орындаушыға дереу хабарлауға міндетті.
6.7.2. Өндірістік бақылауды қамтамасыз ететін Тапсырыс берушінің лауазымды адамдары Тапсырыс берушінің объектілерінде және оның мүддесі үшін жұмыстарды орындау кезінде болған оқиғаларды тергеп-тексеруге қатысуға, сондай-ақ өз бетінше тергеп-тексеру жүргізуге құқылы.
6.7.3. Жазатайым оқиғаларды, авариялар мен инциденттерді тергеп-тексеру нәтижелері бойынша мердігер ұйымдар оқиға болған объектідегі Тапсырыс берушінің өндірістік қауіпсіздік қызметіне оқиға нәтижесінде келтірілген экономикалық залал туралы анықтама ұсынады. Мердігер ұйым қызметкері жазатайым оқиғаға ұшыраған немесе кәсіптік ауруға шалдыққан жағдайда – жарақаттың ауырлық дәрежесі туралы қорытындыны (кәсіптік ауруды анықтау туралы қорытындыны) оқиғадан кейін 2 тәулік ішінде ұсынады.
6.7.4. Жазатайым оқиға салдарынан зардап шеккендердің уақытша еңбекке жарамсыздық кезеңі аяқталғаннан кейін өндірістегі жазатайым оқиғаның салдары туралы хабарламалардың көшірмелері ұсынылады.

6.8. Қызметкерлерді оқыту және аттестаттау
6.8.1. Мердігер ұйым Тапсырыс берушінің объектілеріне жұмыстарды қауіпсіз жүргізу қағидалары бойынша оқытылған және жұмыстарды орындауға қажетті барлық рұқсаттары бар білікті қызметкерлерді жіберуге міндетті. Қызметкерлердің біліктілігі өнеркәсіптік қауіпсіздік, қауіпсіздік және еңбекті қорғау, өрт қауіпсіздігі және радиациялық қауіпсіздік салаларындағы оқудан өткені туралы қолданыстағы куәліктердің/сертификаттардың болуымен расталады (қолданыстағы радиациялық қауіпті объектіде жұмыстар жүргізілген жағдайда мердігер ұйымның А тобы персоналы үшін).
6.8.2. Мердігер ұйымның өндірістік персоналы еңбекті қорғау, өнеркәсіптік және өрт қауіпсіздігі, радиациялық қауіпсіздік бойынша (қолданыстағы радиациялық қауіпті объектіде жұмыстар жүргізілген жағдайда мердігер ұйымның А тобы персоналы үшін) уақтылы оқудан және аттестаттаудан (білімін тексеруден) өтуі тиіс.

6.9. Қызметкерлердің міндеттері мен құқықтары, еңбек тәртібі
6.9.1. Мердігер ұйым өз қызметкерлерінің әрекеттері мен қауіпсіздігі үшін толық жауапты болады.
6.9.2. Мердігер ұйым:
1. кен орындарының жұмыс алаңында немесе мердігерлік шартқа байланысты жұмыстар жүргізілетін кез келген басқа аумақта алкогольдік ішімдіктерді, есірткі және уытты заттарды алып жүруге, пайдалануға және (немесе) сақтауға толық тыйым салуға; 
2. өз қызметкерлерін осы тыйыммен таныстыруға; 
3. Тапсырыс берушінің өндірістік объектілерінде алкогольдік, есірткілік немесе уытты мас болуды тудыратын заттарды, өндірістік қызметті жүзеге асыру үшін қажетті заттарды қоспағанда, алып жүруге және (немесе) сақтауға жол бермеуге міндетті. 
6.9.3. Тапсырыс берушінің аумағында жұмыстарды орындауға жіберілген мердігер ұйымның әрбір қызметкері:
1. мердігер ұйым белгілеген еңбек тәртібін және Тапсырыс берушінің талаптарын сақтауға; 
2. қалыпты өндірістік процесті (инцидентті, аварияны) бұзатын немесе қиындататын, жұмыс істейтін адамдардың өмірі мен денсаулығына қауіп төндіретін себептер мен жағдайларды дереу жою шараларын қабылдауға және болған жағдай туралы жұмыстардың тікелей басшысына және Тапсырыс берушінің әкімшілігіне дереу хабарлауға; 
3. өзінің жұмыс орнын, жабдықтарын, құрал-саймандары мен керек-жарақтарын тәртіпте, таза және жарамды күйде ұстауға, сондай-ақ Тапсырыс берушінің өндірістік аумағында тазалық пен тәртіпті сақтауға; 
4. жұмыстарды орындау және Тапсырыс берушінің объектісінде болу кезінде арнайы киімді, арнайы аяқ киімді және басқа да жеке қорғаныш құралдарын пайдалануға (тұрмыстық үй-жайларды орналастыруға, қызметкерлердің тұруына арналған «жасыл аймақты» және т. б. қоспағанда); 
5. «Ақбастау» БК» АҚ аумағына кірген кезде GPS-трекерлерді алуға және оларды пайдалануға міндетті. 
6.9.4. Мердігер ұйым қызметкерлеріне:
1. жұмыстарды орындау шарттарын, реттілігін, көлемін және мерзімдерін өз бетінше өзгертуге; 
2. шартта көзделмеген жұмыстарды орындауға; 
3. өндірістік қажеттіліксіз қолданыстағы қондырғыларда, өндірістік үй-жайларда және Тапсырыс берушінің кен орындары мен объектілерінің аумағында жұмыстарды орындау үшін бөлінген аумақтан тыс жерде болуға; 
4. Тапсырыс берушімен келісілген көлік құралдарының қозғалыс маршрутын бұзуға; 
5. Тапсырыс берушінің қызметкерлерін еңбек функцияларын орындаудан алаңдатуға; 
6. Тапсырыс берушінің мүлкін онымен алдын ала келіспей пайдалануға; 
7. Тапсырыс берушінің қолданыстағы объектілерінде наряд-рұқатты ресімдемей, оның ішінде жұмыстарды қауіпсіз орындауға жауапты адам болмаған жағдайда жоғары қауіпті жұмыстарды орындауға; 
8. Тапсырыс беруші ұсынған аумақты ластауға, Тапсырыс берушінің объектілеріне іргелес аумаққа қоқыс, мұнай өнімдерін, химиялық реагенттерді тастауға, қалдықтарды көмуге және т. б.; 
9. құрылыс алаңында өндіріс және тұтыну қалдықтарын өртеуге; 
10. сәйкестік сертификаттары жоқ химиялық реагенттерді және басқа да қауіпті заттарды өндірісте пайдалануға. Мердігер жұмыстар басталғанға дейін жоғарыда көрсетілген сертификаттардың көшірмелерін Тапсырыс берушіге ұсынуға міндетті; 
11. кен орындары мен Тапсырыс берушінің объектілерінің аумағына жұмыстарды орындау үшін пайдаланылмайтын жабдықтар мен материалдарды әкелуге және орналастыруға тыйым салынады. 
6.9.5. Мердігер ұйымның қызметкері:
1. Тапсырыс беруші тарапынан еңбекті қорғау талаптарының бұзылуы салдарынан оның өмірі мен денсаулығына қауіп туындаған жағдайда, Қазақстан Республикасының нормативтік құқықтық актілерінде көзделген жағдайларды қоспағанда, мұндай қауіп жойылғанға дейін жұмысты орындаудан бас тартуға; 
2. Тапсырыс берушіден өнеркәсіптік және өрт қауіпсіздігінің жай-күйі, жұмыс орындарындағы еңбек жағдайлары, денсаулыққа зиян келтіру тәуекелдерінің қауіптері, қауіпті өндірістік факторлардың әсерінен қорғау шаралары туралы анық ақпарат алуға құқылы. 
6.9.6. Қызметкердің өмірі мен денсаулығына тікелей елеулі қауіп сақталған жағдайда жұмыстардың тікелей басшысы немесе Тапсырыс берушінің өкілі мердігер ұйым қызметкерінен жұмысты қайта бастауды талап ете алмайды.

6.10. Қоршаған ортаны қорғау
6.10.1. Мердігер ұйым өзіне тиесілі және (немесе) Тапсырыс беруші жалға (қосалқы жалға) берген қоршаған ортаға техногендік әсер ететін объектілерді пайдалану кезінде барлық қажетті рұқсат беру табиғат қорғау құжаттарын алуға міндетті: стационарлық ластаушы заттар шығарындылары көздерінен атмосфераға ластаушы заттар шығарындыларына рұқсат; төгінді жүзеге асырылған жағдайда су объектілеріне ластаушы заттарды төгуге рұқсат; өндіріс және тұтыну қалдықтарын беру, пайдалану немесе залалсыздандыру жөніндегі шарттар және қалдықтарды орналастыру жүзеге асырылған жағдайда оларды орналастыру лимиттері; көрсетілген қызмет түрлерінің кемінде біреуі жүзеге асырылған жағдайда қауіпті қалдықтарды жинау, пайдалану, залалсыздандыру және орналастыру жөніндегі лицензия.
6.10.2. Тапсырыс берушінің талабы бойынша мердігер ұйым аспаптық өлшеулер жүргізуге міндетті:
1. автокөліктен шығатын зиянды (ластаушы) шығарындылардың құрамын; жұмыс аймағындағы ластануды; 
2. дизель электр станцияларынан (ДЭС), сондай-ақ басқа да ықтимал ластану көздерінен шығатын шығарындыларды. 
Өлшеу нәтижелері аккредиттелген ұйым қол қойған зертханалық (аспаптық) өлшеу хаттамалары түрінде ресімделеді және Тапсырыс берушіге белгіленген мерзімдерде немесе жеке сұрау салу бойынша ұсынылуы тиіс.
6.10.3. Тапсырыс берушінің объектілерінде жұмыстарды жүргізу кезінде мердігер ұйым:
1. жұмыстарды заңнамада белгіленген тәртіппен әзірленген және бекітілген жобалау құжаттамасына, технологиялық регламенттерге, жұмыстарды жүргізу жобаларына сәйкес орындауға; 
2. атмосфераға және сарқынды суларға ластаушы заттардың шығарындылары мен төгінділерін, өндіріс қалдықтарының түзілуін есепке алуды және бақылауды қамтамасыз етуге; 
3. өзіне тиесілі жұмыстарды жүргізу нәтижесінде пайда болған төмен деңгейлі радиоактивті қалдықтарды (бұдан әрі – ТРҚ), металл сынықтарын, өндіріс және тұтынудың қатты тұрмыстық қалдықтарын өз қаражаты есебінен жинауды, қауіпсіз уақытша сақтауды, кәдеге жаратуды, әкетуді және белгіленген тәртіппен мамандандырылған ұйымға тапсыруды қамтамасыз етуге; 
4. өндірістің қауіпті қалдықтарын қауіпсіз уақытша сақтауды, оларды кәдеге жарату үшін мамандандырылған кәсіпорынға беруді қамтамасыз етуге; 
5. туындаған төтенше жағдайлар, жазатайым оқиғалар немесе авариялар туралы Тапсырыс берушіге дереу хабарлауға; 
6. қоршаған ортаға келтірілген зиянды және Тапсырыс берушіге келтірілген залалды өз қаражаты есебінен өтеуге; 
7. өзінің кінәсінен болған авариялардың, аумақ пен жабдықтың радиоактивті ластануының барлық экологиялық салдарын толық жоюға; 
8. мердігер ұйымның кінәсінен болған авариялардың барлық экологиялық салдарын СТ НАК 5.3.2-2002 стандартына сәйкес толық жоюға; 
9. туындаған төтенше жағдайлар, жазатайым оқиғалар немесе авариялар туралы Тапсырыс берушіге дереу хабарлауға; 
10. жұмыстарды орындау барысында орын алған табиғат қорғау заңнамасының барлық бұзушылықтары туралы Тапсырыс берушінің жауапты өкіліне 2 сағат ішінде хабарлауға; 
11. жұмыс істемей қалғандарын қоса алғанда, иондаушы сәулелену көздерімен санкциясыз жұмыс істеу фактілеріне толық жол бермеуге міндетті. 
6.10.4. Мердігер ұйым авариялар нәтижесінде бұрын иондаушы сәулелену көздері қалдырылған ұңғымаларда жұмыстар жүргізу кезінде барлық қажетті қауіпсіздік шараларын қамтамасыз етуге міндетті.
6.10.5. Шаруашылық-тұрмыстық сарқынды суларды тазарту құрылыстарына қызмет көрсететін ұйымдар шаруашылық-тұрмыстық тазарту құрылыстарынан ағызылатын сарқынды сулардың сапасы мен мөлшерін бақылауды жүзеге асыруы тиіс.
6.10.6. Тапсырыс берушімен жасалған шарт шеңберінде жұмыстарды орындау кезінде мердігер ұйым тарапынан табиғат қорғау заңнамасы бұзылған жағдайда, мердігер ұйым шартқа сәйкес жұмыстар аяқталғанға дейін қоршаған ортаны қорғау саласындағы бұзушылықтарды жоюды өз қаражаты есебінен қамтамасыз етуге міндетті.

7.1. Шарт бойынша жұмыстар аяқталғаннан кейін Тапсырыс беруші тарапынан шарт бойынша жауапты орындаушы мердігер ұйымның қызметін аудиттердің, тексерулердің, көрсеткіштердің және инциденттерді тергеп-тексеру нәтижелерінің негізінде бағалайды. Қысқа мерзімді (біржолғы) жұмыстарды (қызметтерді) орындайтын (көрсететін) мердігер ұйымдардың қызметін бағалау жүргізілмеуі мүмкін.
7.2. Тапсырыс беруші тарапынан шарт бойынша жауапты орындаушы орындалған жұмыстар актісіне қол қойылған күннен бастап 5 (бес) жұмыс күнінен аспайтын мерзімде мердігер ұйымның қызметін бағалау парағын толтырады. Бағалау парағы мердігер ұйымның басшысымен (өкілімен) келісіледі. Бағалау парағының ұсынылатын нысаны осы Стандарттың Б қосымшасында келтірілген. Мердігер ұйымның қызметін бағалау парағын уақтылы, толық және заңнама талаптарына сәйкес ресімдеуге Тапсырыс беруші тарапынан шарт бойынша жауапты орындаушы жауапты болады.
7.3. Бағалау парағының негізінде Тапсырыс беруші тарапынан шарт бойынша жауапты орындаушы осы Стандарттың В қосымшасында келтірілген ұсынылатын нысан бойынша мердігер ұйымның еңбекті қорғау, өнеркәсіптік қауіпсіздік және қоршаған ортаны қорғау талаптарына сәйкестігі туралы қорытынды жасайды.
7.4. Әрбір мердігер ұйымның қызметінің нәтижелері бойынша Тапсырыс беруші тарапынан мердігер ұйыммен шарт бойынша жауапты орындаушы «Ақбастау» БК» АҚ мердігер ұйымдарының тізілімін жасайды.
7.5. «Ақбастау» БК» АҚ мердігер ұйымдарының тізіліміне енгізілетін ақпарат мыналарды қамтуы тиіс:
1. мердігер ұйымның атауы; 
2. орындалған жұмыстардың түрі; 
3. жұмыс істелген сағаттар саны; 
4. жазатайым оқиғалар саны; 
5. жазатайым оқиғалардың ауырлық дәрежесі; 
6. персоналдың еңбекке жарамсыз болған уақытының ұзақтығы; 
7. анықталған бұзушылықтар саны; 
8. тіркелген қауіпті жағдайлар саны; 
9. Тапсырыс берушінің аудиттері барысында анықталған ескертулер саны; 
10. жұмыстарды тоқтата тұру жағдайларының саны; 
11. жұмыстан шеттетілген персонал саны. 
Мердігер ұйымдардың тізіліміне қосымша деректер енгізілуі мүмкін.
7.6. Әрбір мердігер ұйымның қызметін бағалау нәтижелері туралы ақпарат, оның ішінде «Ақбастау» БК» АҚ мердігер ұйымдарының тізілімі, бағалау парағы, мердігер ұйымның еңбекті қорғау, өнеркәсіптік, өрт қауіпсіздігі, радиациялық қауіпсіздік және қоршаған ортаны қорғау талаптарына сәйкестігі туралы қорытынды «Ақбастау» БК» АҚ-ның тоқсандық есептеріне енгізіледі және өндірістік қауіпсіздік мәселелері оның құзыретіне кіретін «Қазатомөнеркәсіп» ҰАК» АҚ бөлімшесіне жіберіледі.
7.7. «Қазатомөнеркәсіп» ҰАК» АҚ-ның өндірістік қауіпсіздік мәселелері оның құзыретіне кіретін бөлімшесі «Ақбастау» БК» АҚ мердігер ұйымдарының тізілімінде, бағалау парағында және мердігер ұйымның еңбекті қорғау, өнеркәсіптік, өрт қауіпсіздігі, радиациялық қауіпсіздік және қоршаған ортаны қорғау талаптарына сәйкестігі туралы қорытындыда көрсетілген деректерді қарайды және оларды «Қазатомөнеркәсіп» ҰАК» АҚ-ның еншілес, тәуелді және бірлесіп бақыланатын ұйымдарының тиісті есепті кезеңдегі қызметін талдауға енгізеді.

8. ӨБ шарттарын басқару, үлгілік талаптар

8.1. Тапсырыс берушінің өндірістік объектілерінде жұмыстарды орындау (қызметтер көрсету) кезінде өнеркәсіптік және өрт қауіпсіздігі, еңбек қауіпсіздігі және еңбекті қорғау, радиациялық қауіпсіздік (Тапсырыс берушінің РҚО) бойынша үлгілік талаптар
8.1.1. Жұмыстарды орындауды (қызметтер көрсетуді) бастамас бұрын МҰ/Орындаушы Тапсырыс берушінің аумағына кіруге рұқсат алу үшін өнеркәсіптік және өрт қауіпсіздігі, ЕҚ және ӨҚ талаптарына сәйкестігін растауға және Тапсырыс берушінің өндірістік қауіпсіздік басқармасына (бұдан әрі – ӨҚБ) мынадай растайтын құжаттарды ұсынуға тиіс:
1. ИТҚ арасынан қауіпсіздік және еңбекті қорғауға, өрт қауіпсіздігіне жауапты тұлғаны тағайындау туралы бұйрықтың көшірмесі (Т.А.Ә., атқаратын лауазымы, дипломы, өнеркәсіптік қауіпсіздік бойынша емтихандардан өткені және тапсырғаны туралы хаттаманың көшірмесі);
2. осы жұмыс түрін орындауға (осы қызмет түрін көрсетуге) жоспарланып отырған персоналдың құрамы, бірінші басшының қолымен және мөрімен куәландырылған, біліктілігі, лауазымы, кәсібі бойынша куәлігі көрсетіле отырып;
3. жұмыскерлердің өнеркәсіптік қауіпсіздік, өрт-техникалық минимум (от жұмыстарын жүргізу кезінде) және электр қауіпсіздігі (қажет болған жағдайда) бойынша емтихандардан өткені және тапсырғаны туралы хаттаманың көшірмесі;
4. басшылар мен ИТҚ үшін қауіпсіздік және еңбекті қорғау бойынша сертификаттардың көшірмелері;
5. соңғы бір жыл ішінде уақытша еңбекке жарамсыздыққа және өлімге әкеп соққан тіркелген жазатайым оқиғалар туралы мәліметтер;
6. жұмыскер еңбек міндеттерін орындау кезінде оның өмірі мен денсаулығына келтірілген зиян үшін жұмыскерлерді сақтандыру туралы ақпарат.
8.1.2. Осы Стандарттың 8.1-тармағының 8.1.1-тармақшасында көрсетілген талаптарға қосымша Тапсырыс берушінің жұмыс істеп тұрған РҚО-на рұқсат алу үшін МҰ/Орындаушы Жұмыстарды орындауды (қызметтер көрсетуді) бастамас бұрын РҚ талаптарына сәйкестігін растауға және Тапсырыс берушінің ӨҚБ-на мынадай растайтын құжаттарды ұсынуға тиіс:
1. радиациялық қауіпсіздікке және радиациялық бақылауға жауапты тұлғаны тағайындау туралы бұйрықтың көшірмесі (атом энергиясын пайдалану саласындағы уәкілетті органда аттестаттаудан өткені туралы куәліктің көшірмесі);
2. осы жұмыс түрін орындауға (осы қызмет түрін көрсетуге) жоспарланып отырған А тобы персоналының құрамы;
3. А тобы персоналына жататын жұмыскерлердің РҚ бойынша емтихандардан өткені және тапсырғаны туралы хаттамалардың көшірмелері;
4. жеке дозиметриялық бақылау жүргізу туралы шарттың көшірмесі.
8.1.3. Өнеркәсіптік және өрт қауіпсіздігі, ЕҚ және ӨҚ бойынша барлық қажетті құжаттар болған жағдайда, Тапсырыс берушінің ӨҚБ-сы МҰ/Орындаушыға Жұмыстарды орындауға (қызметтер көрсетуге) рұқсат беру туралы жазбаша хабарлама береді.
8.1.4. Құжаттар болмаған немесе өнеркәсіптік және өрт қауіпсіздігі, ЕҚ және ӨҚ талаптарына сәйкессіздік болған жағдайда, Тапсырыс берушінің ӨҚБ-сы МҰ/Орындаушыны Жұмыстарды орындауға (қызметтер көрсетуге) жібермеуге құқылы.
8.1.5. Тапсырыс беруші:
1. Жұмыстарды орындау (қызметтер көрсету) орнында МҰ/Орындаушының өнеркәсіптік және өрт қауіпсіздігі, ЕҚ және ӨҚ талаптарын орындауын тексеру мақсатында жоспарлы және жоспардан тыс нысаналы аудиттер жүргізуге;
2. өнеркәсіптік және өрт қауіпсіздігі, ЕҚ және ӨҚ талаптарын бұзатын жұмыскерді өндірістік алаңнан шығаруды МҰ/Орындаушыдан талап етуге;
3. Тапсырыс берушінің және/немесе МҰ/Орындаушының жұмыскерлерінің өмірі мен денсаулығына зиян келтіруі мүмкін өнеркәсіптік және өрт қауіпсіздігі, ЕҚ және ӨҚ талаптарының бұзушылықтары анықталған жағдайда, бұзушылықтар жойылғанға дейін Жұмыстарды орындауды (қызметтер көрсетуді) және жабдықты пайдалануды тоқтата тұруға құқылы.
8.1.6. Тапсырыс беруші МҰ/Орындаушыға АЖЖ ұсынуға міндетті.
8.1.7. Жұмыстарды орындауды (қызметтер көрсетуді) бастамас бұрын МҰ/Орындаушы мыналарды қамтамасыз етуге міндетті:
1. Шартты орындау кезінде өнеркәсіптік және өрт қауіпсіздігі талаптарына сәйкес келетін және Қазақстан Республикасының аумағында қолдануға рұқсат етілген технологияларды, техникалық құрылғыларды, оның ішінде қауіпті техникалық құрылғыларды, материалдарды (қолданылатын жағдайда көрсетілетін қызметтердің/орындалатын жұмыстардың ерекшеліктерін ескере отырып) қолдануды;
2. өз жұмыскерлерінің өнеркәсіптік және өрт қауіпсіздігі, ЕҚ және ӨҚ, радиациялық қауіпсіздік (Тапсырыс берушінің жұмыс істеп тұрған РҚО-да жұмыстар жүргізу кезінде) бойынша кіріспе нұсқамадан өтуін және Тапсырыс берушінің өнеркәсіптік және өрт қауіпсіздігі, ЕҚ және ӨҚ, радиациялық қауіпсіздік саласындағы талаптарын түсіндіру жөніндегі семинарға қатысуын;
3. объектіде Шарт бастамашысы өткізетін және Жұмыстарды орындауға (қызметтер көрсетуге) жауапты тұлғалардың, сондай-ақ МҰ/Орындаушының бригадирлері мен өнеркәсіптік және өрт қауіпсіздігі, ЕҚ және ӨҚ бойынша мамандары міндетті түрде қатысатын жұмысты бастау алдындағы жиналысқа қатысуын қамтамасыз ету. Жиналыстың мақсаты – МҰ/Орындаушы, Тапсырыс беруші жұмыскерлерінің және үшінші тұлғалардың қауіпсіздігін қамтамасыз ету үшін Жұмыстарға/Қызметтерге қойылатын нақты талаптарды зерделеу. Аталған жиналысты Тапсырыс беруші өткізеді.
8.1.8. Орындаушы/МҰ Жұмыстарды орындау (қызметтер көрсету) барысында:
1. ҚР заңнамасында және Тапсырыс берушінің ішкі құжаттарында белгіленген өнеркәсіптік және өрт қауіпсіздігі, ЕҚ және ӨҚ, радиациялық қауіпсіздік (Тапсырыс берушінің жұмыс істеп тұрған РҚО-да жұмыстар жүргізу кезінде) бойынша барлық талаптарды орындауға, Тапсырыс берушінің аумағында өнеркәсіптік және өрт қауіпсіздігі, ЕҚ және ӨҚ бойынша қажетті іс-шаралардың орындалуын қамтамасыз етуге;
2. Шарт жасалған күннен бастап 3 жұмыс күні ішінде Жұмыстарды орындау (қызметтер көрсету) кезінде өнеркәсіптік және өрт қауіпсіздігі, ЕҚ және ӨҚ бойынша жауапты тұлғаны тағайындауға;
3. Тапсырыс берушінің ӨҚБ-сына келісуге қауіпсіздік және еңбекті қорғау, өнеркәсіптік және өрт қауіпсіздігі, радиациялық қауіпсіздік (Тапсырыс берушінің жұмыс істеп тұрған РҚО-да жұмыстар жүргізу кезінде) бойынша жұмыс жоспарын әзірлеуге және ұсынуға. Жоспар МҰ/Орындаушы жүзеге асыруы қажет және өнеркәсіптік және өрт қауіпсіздігі, ЕҚ және ӨҚ, радиациялық қауіпсіздік (Тапсырыс берушінің жұмыс істеп тұрған РҚО-да жұмыстар жүргізу кезінде) саласындағы олқылықтарды жоюға бағытталған нақты іс-шараларды қамтуға тиіс. Жоспар келісілгеннен кейін МҰ/Орындаушы Жұмыстарды орындауға (қызметтер көрсетуге) жіберіледі;
4. Шарттың қолданылу кезеңінде АЖЖ талаптарын сақтауға, өткізілетін оқу-жаттығу дабылдарына, сондай-ақ Тапсырыс беруші тартқан кезде авариялық жағдайлар кезіндегі іс-қимылдарға оқытуға қатысуға;
5. өнеркәсіптік және өрт қауіпсіздігі, қауіпсіздік және еңбекті қорғау, радиациялық қауіпсіздік (Тапсырыс берушінің жұмыс істеп тұрған РҚО-да жұмыстар жүргізу кезінде) саласындағы ҚР заңнамасының және Тапсырыс берушінің ішкі құжаттарының талаптарын орындауға;
6. наряд-рұқсат беруге құқығы бар ИТҚ лауазымдарының тізбесін бұйрықпен бекітуге;
7. құрылыс-монтаждау, жөндеу жұмыстарын жүргізу кезінде жұмыс орындарында бастапқы өрт сөндіру құралдарының (өрт сөндіргіштер, құм және т.б.) болуын, сондай-ақ оларды өрт қауіпсіздігі нормаларының талаптарына сәйкес сақтауын және жаңартуын қамтамасыз етуге;
8. қауіптілігі жоғары жұмыстарды орындауды бастамас бұрын МҰ/Орындаушы Тапсырыс берушінің техникалық басшысымен келісілген ЖҰЖ-ды ұсынады;
9. есепті айдан кейінгі әр айдың 5-күніне дейін болған барлық авариялар, жарақаттану және микрожарақаттану жағдайлары туралы ақпаратты Тапсырыс беруші белгілеген нысан бойынша нақты жұмыс істелген сағаттардың жұмыс уақытын есепке алу табеліне сәйкес ұсынуға;
10. тоқсан сайын есепті тоқсаннан кейінгі әр айдың 15-күніне дейін Тапсырыс берушінің ӨҚБ-сына өз жұмыскерлерінің жеке дозиметриялық бақылауы бойынша деректерді ұсынуға (Тапсырыс берушінің жұмыс істеп тұрған РҚО-да жұмыстар орындалған жағдайда);
11. Тапсырыс берушінің өкілдерімен бірлесіп жарақаттану және авариялылық, сондай-ақ МҰ/Орындаушы нақты жұмыс істеген сағаттар бойынша деректерді ай сайын салыстырып тексеруге;
12. барлық авариялар мен оқиғалар туралы Тапсырыс берушіге ауызша/жазбаша түрде дереу хабарлауға және бұл хабарламаны оқиғадан кейін 1 сағат ішінде Тапсырыс беруші белгілеген нысан бойынша жазбаша түрде растауға. Мұндай оқиғаларға еңбекке жарамсыздыққа немесе жұмыскердің өліміне әкеп соққан жазатайым оқиғалар, өрттер, авариялар, жол-көлік оқиғалары, теміржол оқиғалары, инциденттер жатады;
13. тиісті уәкілетті органдарға (ҚР қолданыстағы заңнамасында көзделген жағдайларда) және Тапсырыс берушінің объектісіндегі Шарт бастамашысына Жұмыстарды орындауға (қызметтер көрсетуге) байланысты барлық авариялар, инциденттер, оқиғалар және жарақаттар туралы хабарлауға;
14. Жұмыстарды орындау (қызметтер көрсету) жүргізілетін барлық учаскелерде тазалық пен тәртіпті сақтауға және оларда кедергілер мен бөгеттердің болмауын қамтамасыз етуге. Бұл ретте МҰ/Орындаушы ықтимал қауіпті барлық орындарда қоршаулар мен ескерту белгілерін орнатуға міндетті;
15. Жұмыстарды орындау (қызметтер көрсету) кезінде өз жұмыскерлерін арнайы киіммен, аяқ киіммен және тиісті ЖҚҚ-мен, сондай-ақ жеке дозиметрлермен (Тапсырыс берушінің жұмыс істеп тұрған РҚО-да жұмыстар жүргізу кезінде) қамтамасыз етуге;
16. биіктікте жұмыстар жүргізу кезінде персоналды инвентарлық құрылыс ормандарымен, сақтандыруға арналған кемінде екі арқаны бар сақтандыру белдіктерімен, сақтандыру арқандарымен және анкерлік желілермен қамтамасыз етуге. Биіктіктегі жұмыстар биіктікте жұмыс істеу кезінде қауіпсіздік пен еңбекті қорғауды қамтамасыз ету жөніндегі қағидалардың талаптарына сәйкес жүргізілуге тиіс;
17. Тапсырыс берушінің жұмыс істеп тұрған қауіпті өндірістік объектілерінде зиянды заттардың, булардың, газдардың, оның ішінде радиоактивті газ – радонның бөлінуі мүмкін жұмыстарды жүзеге асыру кезінде өзінің желдету қондырғыларының (жергілікті желдетуді ұйымдастыру үшін) болуын қамтамасыз етуге;
18. жұмыс орнында жарақаттанған немесе зиянды өндірістік факторлардың әсерінен денсаулығы нашарлаған жағдайда өз персоналына медициналық көмек көрсетуді, сондай-ақ медициналық ұйымға медициналық эвакуациялауды қамтамасыз ету жөнінде шаралар қабылдауға. Келісілген жағдайда зардап шеккен адамды эвакуациялауды Тапсырыс беруші қамтамасыз етуі мүмкін;
19. жұмыс орындарында өз персоналын алғашқы көмек көрсетуге арналған дәрі қобдишаларымен қамтамасыз етуге, сондай-ақ қажет болған жағдайда Объектіде медициналық көмек көрсету пункттерін ұйымдастыруға;
20. тікелей қауіпті жоюға бағытталған барлық қажетті шараларды қабылдауға. Бұл ретте МҰ/Орындаушы Жұмыстарды орындауды (қызметтер көрсетуді) тоқтатудың салдарын жою жөніндегі өз іс-қимылдарын Тапсырыс берушімен алдын ала келісуге және мәжбүрлі тоқтап қалу уақытын қысқарту жөнінде шаралар қабылдауға міндетті. Анықталған бұзушылықтарды жою үшін қажетті тоқтап қалу уақыты Шарт бойынша Жұмыстарды орындау (қызметтер көрсету) мерзімдеріне әсер етпеуге тиіс. МҰ/Орындаушы Жұмыстарды орындауды (қызметтер көрсетуді) тек Тапсырыс берушінің Жұмыстарды (қызметтер көрсетуді) қайта бастауға берген рұқсатынан кейін ғана қайта бастауға құқылы;
21. адамдарға, мүлікке немесе қоршаған ортаға тікелей қауіп анықталған жағдайда Жұмыстарды орындауды (қызметтер көрсетуді) тоқтатуға және Жұмыстарды орындауды (қызметтер көрсетуді) тоқтату туралы, оларды тоқтатудың себептері және Жұмыстарды (қызметтер көрсетуді) қайта бастау болжанатын мерзімдері туралы Тапсырыс берушіге дереу хабарлауға;
22. Тапсырыс берушінің Нысаналы қауіпсіздік аудиті барысында анықтаған және Нұсқамамен (Г қосымшасы) ресімдеген бұзушылықтарды жоюға. Ескертулерді дереу жою мүмкін болмаған жағдайда Жұмыстар (Қызметтер) түзету іс-шаралары жоспары толық орындалғанға дейін тоқтатыла тұрады. МҰ/Орындаушы анықталған бұзушылықты жоюға және Тапсырыс берушіге өнеркәсіптік және өрт қауіпсіздігі, ЕҚ және ӨҚ саласындағы бұзушылықтардың жойылғаны туралы Д қосымшасында белгіленген нысан бойынша хабарлама ұсынуға міндетті;
23. өз жұмыскерлерінің, сондай-ақ қосалқы мердігер ұйымдардың жұмыскерлерінің Қазақстан Республикасының өнеркәсіптік және өрт қауіпсіздігі, еңбекті қорғау саласындағы қолданыстағы заңнамасының, сондай-ақ Тапсырыс берушінің ішкі құжаттарының талаптарын орындауын қамтамасыз етуге. Бұдан басқа, МҰ/Орындаушы Жұмыстарды орындау (қызметтер көрсету) үшін МҰ/Орындаушыға берілген Тапсырыс берушінің мүлкінің сақталуын қамтамасыз етуге міндеттенеді.
Жоғарыда көрсетілген талаптың бұзылғаны мемлекеттік органдардың өкілдері, Тапсырыс берушінің өкілдері немесе Тапсырыс беруші жұмыстардың қауіпсіз жүргізілуін бақылау үшін тартқан басқа ұйымдардың өкілдері тарапынан анықталған жағдайда, МҰ осы Стандарттың Е қосымшасындағы «Өндірістік қауіпсіздік мәселелері бойынша бұзушылықтар және айыппұл санкцияларының тізбесіне» сәйкес мөлшерде Тапсырыс берушіге айыппұл төлеуге, сондай-ақ әрбір осындай жағдай бойынша осындай бұзушылықтан туындаған залалды өтеуге міндетті.
24. осы Стандарттың 8.1-тармағының 23-тармақшасында көзделген және Е қосымшасында көрсетілген айыппұл сомасы МҰ/Орындаушы тарапынан мынадай тәртіппен төленуге тиіс:
· Шарт талаптарына сәйкес төленуге жататын сомадан шегеру (өзара есепке жатқызу) арқылы;
· не тиісті талапты МҰ/Орындаушы алған күннен бастап 10 (он) күнтізбелік күннен кешіктірмей қолма-қол ақшасыз төлем жасау арқылы.
Жоғарыда көрсетілген сомаларды төлеу МҰ/Орындаушыны Шарт талаптарын орындаудан, Жұмыстарды орындау (қызметтер көрсету) барысында жол берілген ластануды жою және жобалық шешімдерді қалпына келтіру жөніндегі міндеттерді орындаудан босатпайды.
25. Тапсырыс берушінің жазбаша талабы бойынша Жұмыстарды орындау (қызметтер көрсету) үшін МҰ/Орындаушы тартқан тұлғалардың еңбек жағдайлары туралы жазбаша ақпарат ұсынуға;
26. Тапсырыс берушіге МҰ/Орындаушы Жұмыстарды орындау (қызметтер көрсету) үшін тартқан тұлғалардың еңбек жағдайлары туралы ақпаратты тексеруді жүргізуге жәрдемдесуге;
27. Тапсырыс берушінің жазбаша талабы бойынша Жұмыстарды орындау (қызметтер көрсету) үшін МҰ/Орындаушы тартқан тұлғалардың жұмыс уақытын есепке алу табелін ұсынуға.
8.2. Қоршаған ортаны қорғау бойынша талаптар
8.2.1. МҰ/Орындаушы Жұмыстарды орындау (қызметтер көрсету) үшін Қазақстан Республикасының экологиялық заңнамасының талаптарына сәйкес жауапты болады.
8.2.2. МҰ/Орындаушының ҚР экологиялық заңнамасының талаптарын бұзуы қоршаған ортаның ластануына (экологиялық залал келтірілуіне) әкеп соққан жағдайда, МҰ/Орындаушы ҚР заңнамасында белгіленген жауаптылықта болады және экологиялық залал келтірілген табиғи орта компоненттерін толық көлемде және өз қаражаты есебінен ремедиациялауға міндетті. Егер қоршаған ортаны қорғау саласындағы уәкілетті орган Тапсырыс берушіге МҰ/Орындаушының кінәсінен экологиялық залал келтірілгені үшін айыппұл санкцияларын қолданған жағдайда, МҰ/Орындаушы Тапсырыс берушінің айыппұл санкцияларын төлеуге жұмсаған шығыстарын толық көлемде өтеуге міндетті.
8.2.3. Тапсырыс берушінің ӨҚБ-сы ҚР экологиялық заңнамасының бұзылуына жол бермеу (жол берілген бұзушылықтарды жою) мақсатында МҰ/Орындаушының Шарт бойынша Жұмыстарды орындау/Қызметтер көрсету кезіндегі қызметін міндетті түрде орындауға жататын акт-нұсқамалар бере отырып бақылауға құқылы. МҰ/Орындаушы ҚР экологиялық заңнамасының талаптарын және Тапсырыс берушінің ішкі экологиялық рәсімдерін бұзған жағдайда, МҰ/Орындаушы әрбір анықталған бұзушылық үшін Тапсырыс берушіге 20 АЕК (жиырма айлық есептік көрсеткіш) мөлшерінде айыппұл төлейді.
8.2.4. Осы Стандарттың 8.2.3-тармағында көзделген айыппұл сомасы МҰ/Орындаушы тарапынан мынадай тәртіппен төленуге тиіс:
1. Шарт талаптарына сәйкес төленуге жататын сомадан шегеру (өзара есепке жатқызу) арқылы; не
2. тиісті талапты МҰ/Орындаушы алған күннен бастап 10 күнтізбелік күннен кешіктірмей қолма-қол ақшасыз төлем жасау арқылы.
Жоғарыда көрсетілген сомаларды төлеу МҰ/Орындаушыны Шарт талаптарын орындаудан, Жұмыстарды орындау (қызметтер көрсету) барысында жол берілген ластануды жою және жобалық шешімдерді қалпына келтіру жөніндегі міндеттерді орындаудан босатпайды.
8.2.5. МҰ/Орындаушы ҚР экологиялық заңнамасының талаптарын және Тапсырыс беруші қабылдаған ішкі рәсімдердің талаптарын бірнеше рет бұзған жағдайда, Тапсырыс беруші Шартты бұзу күніне дейін 5 (бес) күнтізбелік күн бұрын МҰ/Орындаушыға жазбаша хабарлай отырып, Шарттан біржақты тәртіппен бас тартуға құқылы.
8.2.6. МҰ/Орындаушы Шарт бойынша Жұмыстарды орындау (қызметтер көрсету) үшін ҚР-да пайдалануға рұқсат етілген (сертификатталған) техника мен жабдықты пайдалануға тиіс.
Шарт бойынша Жұмыстарды орындау (қызметтер көрсету) үшін пайдаланылатын МҰ/Орындаушының автотракторлық техникасы, машиналары мен механизмдерінен қоршаған ортаға ластаушы заттар шығарындыларының нормативтерінен асып кетуге, сондай-ақ майдың және басқа да технологиялық сұйықтықтардың ағуына жол берілмеуге тиіс.
8.2.7. Жұмыстарды орындау (қызметтер көрсетуді) аяқтағаннан кейін МҰ/Орындаушы Жұмыстар (Қызметтер) жүргізілген аумақты жинауды және жоспарлауды жүргізуге тиіс. Өндіріс және тұтыну қалдықтары жиналуына қарай немесе Жұмыстарды орындау (қызметтер көрсетуді) аяқтағаннан кейін МҰ/Орындаушы өз қаражаты есебінен, өз күшімен Жұмыстар (Қызметтер) жүргізілген Тапсырыс берушінің аумағынан өндіріс және тұтыну қалдықтарын әкетуге міндетті.
МҰ/Орындаушы Тапсырыс берушімен келісу бойынша қалдықтарды (металл сынықтары, өнеркәсіптік қалдықтар және т.б.) пайда болған жерде оларды жинау (мамандандырылған ұйымдарға беру) күнінен бастап немесе қалдықтарды қалпына келтіру немесе жою жөніндегі операцияларға ұшыратылатын объектіге/ұйымға өздігінен әкеткенге дейін алты айдан аспайтын мерзімге уақытша жинақтауды қамтамасыз етеді.
Түзілген қалдықтар олардың пайда болған көзіне мүмкіндігінше жақын жерде қалпына келтірілуге немесе жойылуға тиіс.
8.2.8. МҰ/Орындаушы Тапсырыс берушінің қоршаған ортаны қорғау саласындағы саясатымен (бұдан әрі – Саясат) таныстырылуға тиіс. МҰ/Орындаушы Шарт бойынша Жұмыстарды орындау (қызметтер көрсету) жөніндегі қызметі шеңберінде Саясат талаптарын сақтайды.
МҰ/Орындаушының өкіліне Саясаттан үзінді беріледі. МҰ/Орындаушы Шарт бойынша Жұмыстарды орындауға (қызметтер көрсетуге) тартылған өз мамандарының осы құжатпен (Саясаттан үзіндімен) танысуын қамтамасыз етуге міндетті.
8.2.9. МҰ/Орындаушы:
1. қоршаған ортаны ластағаны үшін эмиссиялардан, төгінділерден, қалдықтарды көму нәтижесінде туындайтын төлемдерді (МҰ/Орындаушының Шарт бойынша Жұмыстарды орындауды (қызметтер көрсетуді) бастауына дейін Тапсырыс берушінің қызметі нәтижесінде түзілген қалдықтарды қоспағанда) құрылыс, жөндеу және т.б. объектілері бойынша өндірістік қызмет нәтижесінде түзілетін қалдықтар бойынша есептеуге;
2. алынған сараптама қорытындысы шеңберінде, мемлекеттік экологиялық сараптаманың немесе кешенді ведомстводан тыс сараптаманың қорытындысы алынған ұсынылған жобада көрсетілген материалдар мен технологияларды пайдалана отырып, Жұмыстарды жүргізуге;
3. тоқсан сайын есепті кезеңнен кейінгі бірінші айдың 5-күнінен кешіктірмей Тапсырыс беруші кәсіпорнының және Тапсырыс беруші өкілінің атына Тапсырыс беруші көрсеткен нысан бойынша есепті кезеңдегі эмиссиялар есебін жіберуге;
4. Қазақстан Республикасының Экологиялық кодексіне сәйкес айқындалатын озонды бұзатын заттары жоқ материалдарды пайдалануға;
5. МҰ/Орындаушының Тапсырыс берушінің аумағындағы өндірістік қызметі нәтижесінде анықталған бұзушылықтарға байланысты мемлекеттік органдар салған айыппұлдардың сомаларын Тапсырыс берушіге өтеуге;
6. қоршаған ортаны қорғау саласында рұқсат беру құжаттарының болуына міндетті.
8.3. Энергия үнемдеу бойынша талаптар
8.3.1. МҰ/Орындаушы Тапсырыс берушінің энергия үнемдеу және энергия тиімділігін арттыру саласындағы ішкі құжаттарымен таныстырылуға тиіс. МҰ/Орындаушы Жұмыстарды орындау (қызметтер көрсету) барысында ҚР заңнамалық актілерінің және Тапсырыс берушінің ішкі құжаттарының талаптарын сақтайды. МҰ/Орындаушының персоналы энергия үнемдеу және энергия тиімділігін арттыру мәселелері бойынша құзыретті болуға тиіс.
8.3.2. МҰ/Орындаушы және оның қосалқы МҰ-лары/қоса орындаушылары энергия тұтыну класы төмен техника мен жабдықты пайдалануға тиіс.
8.3.3. Тапсырыс берушінің бас энергетигінің қызметі ҚР энергия үнемдеу және энергия тиімділігін арттыру саласындағы заңнамасының бұзылуына жол бермеу (анықталған бұзушылықтарды жою) мақсатында МҰ/Орындаушының және оның қосалқы МҰ-ларының/қоса орындаушыларының қызметін бақылауға, олар үшін міндетті болып табылатын акт-нұсқамалар беруге құқылы.
8.3.4. МҰ/Орындаушы Қазақстан Республикасының «Энергия үнемдеу және энергия тиімділігін арттыру туралы» Заңына сәйкес жұмысты қамтамасыз етеді.
8.3.5. МҰ/Орындаушы жөндеу және құрылыс жұмыстарын жобалау кезінде энергия үнемдейтін материалдарды (жылу оқшаулағыштар, электр сымдары және т.б.), электр энергиясын сараланған есепке алу аспаптарын, газды, суды, отынды және т.б. тұтынуды есепке алу аспаптарын пайдалану талабын енгізуге тиіс.
8.3.6. Жобаларды (жобалау-сметалық құжаттаманы) әзірлеу бойынша мердігер ұйымдарды тарту кезінде техникалық ерекшелікке бір күнтізбелік жылда бес жүз және одан да көп шартты отын тоннасына баламалы энергия ресурстарын тұтыну көлемі бар қолданыстағы ғимараттарға, құрылыстарға және имараттарға қатысты міндетті сараптама жүргізу туралы талаптарды енгізуге.
8.3.7. МҰ/Орындаушы электр жабдықтарын орнату кезінде мемлекеттік стандарттардың және Электр қондырғыларын орнату және техникалық пайдалану қағидаларының талаптарын басшылыққа алуға тиіс.
8.3.8. Электр қондырғыларын пайдалануға беруге меншік нысанына қарамастан, мердігерде тиісті біліктілігі бар электр техникалық персонал және электр қондырғыларының сенімді әрі қауіпсіз жұмысына жауапты тұлға болған кезде ғана, не осы қызмет түрін жүзеге асыруға лицензиясы бар ұйыммен электр қондырғысына қызмет көрсету туралы шарт болған кезде ғана жол беріледі.
8.3.9. МҰ/Орындаушының электр қондырғылары энергиямен жабдықтаушы ұйыммен тұтынылған электр энергиясы үшін есеп айырысуға қажетті коммерциялық есепке алу аспаптарымен қамтамасыз етілуге тиіс. Электр энергиясын есепке алу үшін өлшем бірлігін қамтамасыз етудің Мемлекеттік тізіліміне енгізілген типтердегі есепке алу аспаптары пайдаланылады.
8.3.10. Жұмыстарды орындау кезінде МҰ/Орындаушы энергия үнемдеу және энергия тиімділігін арттыру саласындағы заңнаманы, Электр энергиясын пайдалану қағидаларын бұзғаны үшін дербес жауапты болады. МҰ/Орындаушының тиісті айыппұлдарды, наразылықтар мен талап-арыздарды төлеуге жұмсаған шығындары Тапсырыс беруші тарапынан өтелмейді.
8.3.11. Жұмыстарды орындау кезінде МҰ/Орындаушы құжаттаманы, жазбаларды, оның ішінде энергия тұтынуды есепке алуды, энергия тұтынуға мониторинг жүргізуді дербес жүргізеді, энергия тұтынудың белгіленген параметрлерінен ауытқу болған жағдайда дербес шаралар қабылдайды.
8.3.12. Энергияның елеулі тұтынылуына әсер ететін немесе әсер етуі мүмкін МҰ/Орындаушының қызметтерін сатып алуды жүзеге асырған кезде өнім берушіге сатып алуды жүзеге асыру барысында энергетикалық нәтижелерге қатысты аспектілер де бағаланатыны туралы хабарланады.
8.4. Қауіпсіз жол жүрісіне қойылатын талаптар
8.4.1. Жалпы пайдаланымдағы жолдарда автокөлік құралдарының қозғалыс жылдамдығы жол жүрісі қағидаларымен, технологиялық жолдарда – белгіленген жол белгілерімен және осы нұсқаулықпен реттеледі. Тапсырыс берушінің объектілеріндегі көлік құралдарының қозғалысының жол берілетін ең жоғары жылдамдығы:
1. технологиялық жолдарда – 50 км/сағ;
2. ГТП аумағында – 30 км/сағ;
3. өңдеу кешендерінің аумақтарында – 20 км/сағ;
4. вахталық лагерь аумағында – 10 км/сағ;
5. ЦППР ішінде және басқа өндірістік ғимараттар мен имараттардың ішінде – 5 км/сағ.

Ф-ҚР-059-01
[bookmark: _Toc207271594]Қосымша А
 (ақпараттық)
         Рұқсат актісінің нысаны
 РҰҚСАТ – АКТІСІ
жұмыс істеп тұрған кәсіпорынның (ұйымның) аумағында жұмыстар жүргізуге

«	» 	202_ж.

(акт жасалған орын)

(кәсіпорынның, ұйымның атауы)

Біз, төменде қол қоюшылар, Тапсырыс берушінің өкілі	
(Т.А.Ә., лауазымы)

МҰ-ның жұмыстарды жүргізуге жауапты өкілі	
(Т.А.Ә., лауазымы)

және жұмыстар жүргізілетін жерге жақын орналасқан объектілерді пайдаланатын Кәсіпорынның өкілі	
(Т.А.Ә., лауазымы)
осы актіні төмендегілер туралы жасадық:
Тапсырыс беруші координаттармен шектелген учаскені (аумақты)

(осьтердің, белгілердің және сызбалардың № атауы)
      МҰ өкілінің техникалық персоналының басшылығымен онда 

(жұмыстардың атауы)
жұмыстарын жүргізу үшін мынадай мерзімге ұсынады:
Жұмыстардың басталуы «        » 	               Жұмыстардың аяқталуы «	     » 	

Жұмыстарды қауіпсіз жүргізуді қамтамасыз ететін мынадай іс-шаралар жұмыстар басталғанға дейін орындалуға тиіс:
	№ р/с
	Іс-шаралардың атауы
	Орындау мерзімі
	Жауапты тұлға

	
	
	
	


Тапсырыс берушінің жауапты өкілі 		Т.А.Ә.
(қолы)
Жұмыстар жүргізілетін жерге жақын
орналасқан бөлімшенің өкілі            	                                                  	        Т.А.Ә. 
	                  (қолы)
МҰ-ның жауапты өкілі                      	            	   Т.А.Ә.
(қолы)
Ескерту – Осы рұқсат актісінің қолданылу мерзімі өткеннен кейін жұмыстарды жүргізу қажет болған жағдайда, жаңа мерзімге рұқсат актісі жасалуға тиіс.

Ф-ҚР-059-02
[bookmark: _Toc207271595]Қосымша Б
 (ақпараттық)
Мердігер ұйымның қызметін бағалау парағының нысаны

	МҰ-ның ЕҚ, ӨҚ, РҚ және ҚОҚ бойынша қызметін бағалау парағы

	Кәсіпорынның атауы және мекенжайы………………………………
	

	Қызмет түрі……………………………………………………………….
	

	Объект ……………………………………………………………………
	

	Шарт бойынша жұмыстарды орындау мерзімі
	

	Еңбекті қорғауды басқару жүйесінің болуы
	Иә/ Жоқ

	МҰ-да ҚР заңнамасының талаптарына сәйкес ЕҚ және ӨҚ бойынша оқыту жүйесі ұйымдастырылған ба?
	Иә/ Жоқ

	МҰ ЕҚ және ӨҚ бойынша белгіленген қағидаларды сақтады ма?
	Иә/ Жоқ

	МҰ ЕҚ және ӨҚ бойынша нұсқамалар жүргізді ме?
	Иә/ Жоқ

	МҰ жазатайым оқиғалар, инциденттер, авариялар және өзге де оқиғалар туралы дереу хабарлады ма және олар бойынша есептер ұсынды ма?
	Иә/ Жоқ

	МҰ авариялық жағдайлардың алдын алу және оларды жою бойынша дереу шаралар қабылдады ма?
	Иә/ Жоқ

	МҰ анықталған бұзушылықтарды жою бойынша шаралар қабылдады ма, Тапсырыс берушінің және қадағалау органдары өкілдері берген нұсқамаларды орындады ма?
	
Иә/ Жоқ

	МҰ белгіленген жеке қорғаныш құралдарымен қамтамасыз етілді ме және олардың барлық жерде пайдаланылуы қамтамасыз етілді ме?
	Иә/ Жоқ

	Оқиғалар статистикасы:
	

	Жазатайым оқиғалар (зардап шеккендер саны), оның ішінде:
	

	Жұмыс істелген адам-сағат саны
	

	ЖКО
	

	Өрттер/тұтанулар
	

	Авариялар
	

	Жұмыстарды орындау барысында қоршаған ортаға тигізілген басқа да авариялық әсерлер:
	

	МҰ-да өндірістік бақылау жүйесінің болуы
	Иә/ Жоқ

	ЕҚ, ӨҚ, РҚ, ҚОҚ талаптарының бұзылуына байланысты жұмыстарды тоқтата тұру жағдайларының саны
	

	Толтырылған күні:
	

	Тапсырыс берушінің өкілі
	Қолы

	МҰ өкілі
	Қолы




Ф-ҚР-059-03
[bookmark: _Toc207271596]Қосымша В
 (ақпараттық)

	Мердігер ұйымның еңбекті қорғау, өнеркәсіптік, өрт және радиациялық қауіпсіздік, қоршаған ортаны қорғау талаптарына сәйкестігі туралы қорытынды нысаны

	Мердігер ұйымның еңбекті қорғау, өнеркәсіптік, өрт және радиациялық қауіпсіздік, қоршаған ортаны қорғау талаптарына сәйкестігі туралы қорытынды

	

Мердігер ұйым	

	мердігер ұйымның атауы

	

	сәйкес келеді / сәйкес келмейді

	еңбекті қорғау, өнеркәсіптік қауіпсіздік, радиациялық қауіпсіздік және қоршаған ортаны қорғау талаптарына

	
Сәйкессіздік себебі	

	сәйкес келмеген жағдайда көрсетіледі

	

Тапсырыс берушінің өкілі		 Қолы

	
МҰ өкілі	                	                 Қолы




Ф-ҚР-059-04
[bookmark: _Toc207271597]Қосымша Г
 (ақпараттық)

Анықталған қауіпсіздік және еңбекті қорғау талаптарының бұзушылықтарын жою бойынша шаралар қабылдау туралы нұсқама нысаны

Кәсіпорын
НҰСҚАМА
анықталған қауіпсіздік және еңбекті қорғау талаптарының бұзушылықтарын жою бойынша шаралар қабылдау туралы
«	» 	202 	жылғы № 	
Кімге 	
(тегі, аты, әкесінің аты (бар болса), лауазымы)

Шартқа сәйкес қауіпсіздік және еңбекті қорғау талаптарының мынадай бұзушылықтарын жоюды талап етемін:

	№
р/с
	Анықталған бұзушылықтар және оларды жою жөніндегі талаптар
	Орындау мерзімдері
	Ескертпелер

	1
	2
	3
	4

	
	
	
	

	
	
	
	


Нұсқамада көрсетілген мерзімдер өткеннен кейін оның орындалуы туралы Еңбек қауіпсіздігі және еңбекті қорғау қызметіне жазбаша хабарлама ұсыну қажет.


	Нұсқаманы тапсырды
		
	 	

	
	(қолы)
	(Тегі, аты, әкесінің аты (бар болса))

	Нұсқаманы алды:
	
	
	 
	

	
	(қолы)
	(Тегі, аты, әкесінің аты (бар болса))




Ф-ҚР-059-05
[bookmark: _Toc207271599]Қосымша Д
 (ақпараттық)

Бұзушылықтарды жою туралы хабарлама нысаны


Кәсіпорын
Бұзушылықтарды жою туралы хабарлама
№ ____________ Нұсқама/актке сәйкес, «_» ____________ 202     жылғы,
бақылау объектісінде анықталған бұзушылықтарды жою бойынша мынадай іс-шаралар орындалды:
	:
/ бақылау объектісінің атауы/

	Нұсқама/акт тармағының №
	Жойылған бұзушылықтардың / орындалған іс-шаралардың тізбесі
	Фотосуреттің №

	1
	2
	3

	1
	
	

	2
	
	

	3
	
	


Қосымша: ______ парақтағы фотосуреттер.

Орындалған іс-шаралар бұзушылықтардың салдарын жою үшін жеткілікті / жеткіліксіз,

(қажеттісінің астын сызу, қажет еместің сызу)

осыған байланысты жұмыстардың кейінгі кезеңдерін орындауға рұқсат етіледі / рұқсат етілмейді (қажеттісінің астын сызу, қажет еместің сызу).

Бұзушылықтарды жою мерзімдерін ұзарту қажет емес / қажет, мына тармақтар бойынша ____________________________________________________ дейін
(қажеттісінің астын сызу, қажет еместің сызу)

Бақылау объектісінің басшысы

(Лауазымы, қолы, Т.А.Ә., күні)


ЕҚ және ӨҚ қызметінің қызметкері
[bookmark: _Toc207271600]Қосымша Е
        (ақпараттық)
Өндірістік қауіпсіздік мәселелері бойынша бұзушылықтар мен айыппұл санкцияларының тізбесі

	

№ р/с
	

Бұзушылық
	ҚҚС-ты ескере отырып, шарттың бағасы, млн теңге

	
	
	≤10
	10÷100
	100÷
500
	500÷
1000
	1000÷
1500
	>1500

	
	
	Әрбір анықталған бұзушылық үшін Орындаушыдан/МҰ-дан/қосалқы мердігер ұйымнан өндіріп алынатын айыппұл сомасы (мың теңге)

	1
	2
	3
	4
	5
	6
	7
	8

	1.
	Өнеркәсіптік қауіпсіздік, еңбекті қорғау, қоршаған ортаны қорғау саласындағы нормативтік актілердің талаптарын бұзу (осы Тізбенің жекелеген тармақтарында көзделген бұзушылықтарды қоспағанда)
	10
	20
	30
	40
	60
	80

	2.
	Өрт қауіпсіздігі талаптарын сақтамау (осы Тізбенің 3 және 4-тармақтарында көзделген бұзушылықтарды қоспағанда)
	10
	20
	30
	40
	60
	80

	3.
	Өрт қауіпсіздігі талаптарын бұзу, соның салдарынан өрттің/тұтанудың туындауы және/немесе Тапсырыс берушінің мүлкінің жойылуы немесе бүлінуі
	60
	100
	150
	200
	400
	1000

	
4.
	Өнеркәсіптік және өрт қауіпсіздігі, еңбекті қорғау және қоршаған ортаны қорғау саласындағы мемлекеттік органдардың және/немесе Тапсырыс берушінің нұсқамаларын, сондай-ақ оқиғаларды тергеп-тексеру нәтижелері бойынша әзірленген іс-шараларды белгіленген мерзімде орындамау (оның ішінде «Ақпараттық бюллетеньде», «Оқиғалардан алынған сабақтарда» көрсетілген іс-шараларды)
	
20
	
30
	
40
	
60
	
100
	
200

	5.
	Орындаушының/МҰ-ның/қосалқы мердігер ұйымның авариялар/өрттер/инциденттер/жазатайым оқиғалар туралы ақпаратты жасыруы немесе олар туралы оқиға анықталған сәттен бастап 24 сағаттан астам кешіктіріп хабарлауы
	20
	40
	120
	200
	300
	500



	1
	2
	3
	4
	5
	6
	7
	8

	6.
	Шартта көзделген ЕҚ және ӨҚ саласындағы есепті (есептерді) ұсынбау немесе 1 тәуліктен астам кешіктіріп ұсыну
	10
	20
	30
	40
	60
	80

	
7.
	Тапсырыс берушінің объектілерінде, учаскелерінде Орындаушының/МҰ-ның/қосалқы мердігер ұйымның қызметкерлерінің кінәсінен энергия тұтынушылардың ажыратылуына/энергетикалық жабдықтың зақымдануына әкеп соққан/әкеп соқпаған энергия шаруашылығы объектілеріндегі инциденттер, авариялар
	
80
	
120
	
200
	
400
	
800
	
1200

	

8.
	Тапсырыс берушінің объектілері мен учаскелерінде Орындаушының/МҰ-ның/қосалқы мердігер ұйымның кінәсінен болған әуе электр беру желілерінің және/немесе жерасты электр беру желілерінің механикалық зақымдануы. Әуе электр беру желілері мен ток өткізгіштердің үзілуі, көлік құралдарының, арнайы және құрылыс техникасының электр беру желілерінің тіректеріне соғылуы. Жерасты электр беру желілері мен ток өткізгіштердің үзілуі.
	

80
	

120
	

400
	

800
	

1200
	

1500

	
9.
	Тапсырыс берушінің объектілері мен учаскелерінде Орындаушының/МҰ-ның/қосалқы мердігер ұйымның кінәсінен болған, жерүсті және/немесе жерасты коммуникацияларының (оның ішінде құбыржолдар мен сыйымдылықтардың) герметикалығының бұзылуына әкеп соққан/әкеп соқпаған механикалық зақымдануы
	
60
	
100
	
200
	
600
	
800
	
1000

	10.
	Тапсырыс берушімен келісілген рұқсат беру құжаттарын (жұмыстарды жүргізуге рұқсат, рұқсат актісі, наряд-рұқсат және т.б.) ресімдемей Орындаушының/МҰ-ның/қосалқы мердігер ұйымның қызметкерлерінің жұмыстарды орындауы
	40
	80
	120
	160
	200
	300

	11.
	Мемлекеттік органның және/немесе Тапсырыс берушінің өкілі тоқтата тұрған жұмыстарды өз бетінше қайта бастау
	20
	60
	200
	400
	600
	1000

	12.
	Жоғары қауіпті жұмыстарды қауіпсіз жүргізуді ұйымдастыру талаптарын бұзу (осы Тізбенің 8, 9, 10-тармақтарында көзделген бұзушылықтарды қоспағанда)
	20
	60
	200
	400
	600
	1000

	13.
	Орындаушының/МҰ-ның/қосалқы мердігер ұйымның жұмыстарды орындау үшін қажетті біліктілігі, аттестаттауы (оның ішінде өрт-техникалық минимум бағдарламалары бойынша оқуы) жоқ, қажетті нұсқамалардан өтпеген, ЕҚ және ӨҚ, өнеркәсіптік және өрт қауіпсіздігі, экология, технологиялық тәртіп жөніндегі нұсқаулықтармен таныстырылмаған, міндетті медициналық қарап-тексерулерден (жұмысқа қабылдану кезінде – алдын ала, жұмыс барысында – мерзімдік, медициналық ұсынымдарға сәйкес – кезектен тыс тексерулерден), сондай-ақ міндетті медициналық куәландырудан өтпеген қызметкерлерді тартуы
	



10
	



20
	



60
	



80
	



120
	



160

	14.
	Орындаушының/МҰ-ның/қосалқы мердігер ұйымның қызметкерінің жол жүрісі қағидаларын, Тапсырыс берушінің көлік қауіпсіздігі бойынша стандарттарын бұзуы
	10
	50
	100
	100
	100
	100



	15.
	Зардап шеккен адам болған Орындаушының/МҰ-ның/қосалқы мердігер ұйымның қызметкерінің кінәсінен болған жол-көлік оқиғалары
	Әрбір ЖКО үшін 40. 12 ай ішінде қайталанған жағдайда – шартты бұзу

	16.
	ЖКО жағдайын жасыру
	ЖКО-ны жасырудың әрбір анықталған жағдайы үшін 120

	17.
	Орындаушының/МҰ-ның/қосалқы мердігер ұйымның кінәлі кез келген әрекеті салдарынан жол шаруашылығы объектілерінің (шлагбаумдар, жол белгілері және т.б.) немесе Тапсырыс берушінің өзге де мүлкінің жойылуы, зақымдануы
	20

	18.
	Орындаушының/МҰ-ның/қосалқы мердігер ұйымның қызметкері жасаған, адамның еңбекке жарамдылығын жоғалтуына және еңбекке жарамсыз күндерінің болуына әкеп соққан кез келген кінәлі әрекет (әрбір жағдай/әрбір қызметкер үшін)
	2000, бірақ шарт сомасынан аспайды

	19.
	Орындаушының/МҰ-ның/қосалқы мердігер ұйымның қызметкері жасаған, адамның қайтыс болуына әкеп соққан кез келген кінәлі әрекет (әрбір жағдай/әрбір қызметкер үшін)
	5000, бірақ шарт сомасынан аспайды


	
	1
	2
	3
	4
	5
	6
	7
	8

	20.
	Жүк көтергіш механизмдерді пайдалану кезінде өнеркәсіптік қауіпсіздікті қамтамасыз ету қағидаларының талаптарын бұза отырып, жүк көтеру жұмыстарын/қызметтерін орындау
	30
	150
	300
	500
	1000
	1500

	21.
	Жұмыс алаңын және оған тікелей іргелес аумақты күтіп-ұстау және тазалау жөніндегі міндеттерді орындамау
	20
	60
	100
	200
	300
	600

	1
	2
	3
	4
	5
	6
	7
	8

	
22.
	Құлаудан қорғайтын қорғаныш құралдарын пайдаланбай биіктікте жұмыс істеу, қоршауланбаған монтаждау ойықтарына, шұңқырларға, зумпфтерге және т.б. тікелей жақын жерде жұмыстарды жүргізу, талаптарға сәйкес келмейтін ормандарда, төсемдерде, бесіктерде, көтергіштерде жұмыстарды орындау
	30
	150
	300
	500
	1000
	1500

	23.
	Тапсырыс берушінің объектілерінде Орындаушының/МҰ-ның/қосалқы мердігер ұйымның қызметкерлерінен жануарлардың анықталуы

	20
	40
	100
	140
	200
	300

	



24.
	Орындаушының/МҰ-ның/қосалқы мердігер ұйымның қызметкерлердің жұмыс орындарын қамтамасыз етпеуі, сондай-ақ персоналдың мынадай құралдарды қолданбауы:
– алғашқы өрт сөндіру құралдарын;
– ұжымдық қорғаныш құралдарын;
– алғашқы медициналық көмек көрсету қобдишаларын;
– жерге тұйықтау құрылғыларын;
– жарылыстан қорғалған орындалымдағы электр жарығын;
– орындалатын жұмыстардың зиянды және қауіпті факторларына сәйкес арнайы киімді, арнайы аяқ киімді және ЖҚҚ-ны (отқа төзімді арнайы киім, электр доғасынан қорғайтын костюмдер және т.б.);
– ескерту белгілерін (плакаттар, аншлагтар және т.б.).
	



20
	



40
	



100
	



140
	



200
	



300

	25.
	Ақаулы және/немесе сынақтан өтпеген, белгіленген тәртіппен сараптамадан және диагностикалаудан, техникалық куәландырудан, техникалық қызмет көрсетуден, жоспарлы-алдын алу жөндеуден өтпеген құрал-саймандармен және жабдықтармен жұмыстарды орындау және/немесе бригаданы қажетті құрал-саймандармен және жабдықтармен толық қамтамасыз етпеу

	26.
	Шартта көзделген Тапсырыс берушімен алдын ала жазбаша келісімсіз қосалқы мердігер ұйымды тарту

27.
	Шартта сақтау міндеті көзделген Тапсырыс берушінің ЕҚ және ӨҚ саласындағы жергілікті нормативтік актілерінің талаптарын бұзу (осы Тізбенің жекелеген тармақтарында көзделген бұзушылықтарды қоспағанда)

28.
	Тапсырыс беруші белгілеген тәртіппен ресімделген рұқсаттамалары/қолжетімділік рұқсаттары жоқ немесе жарамсыз рұқсаттамамен Орындаушының/МҰ-ның/қосалқы мердігер ұйымның қызметкерлерін және/немесе көлік құралдарын Тапсырыс берушінің өндірістік объектілері мен учаскелерінде жұмыстарды орындауға жіберу/қолжетімділігін қамтамасыз ету, жеке рұқсаттаманы басқа тұлғаларға беру, сондай-ақ өзге тұлғаларды басқа адамдардың жеке рұқсаттамасы бойынша Тапсырыс берушінің объектілеріне кіргізу
	
10
	
40
	
60
	
100
	
160
	
200

	



29.
	Тапсырыс берушінің аумағына мынадай заттар мен материалдарды алып кіру, алып өту (оның ішінде көрсетілген әрекеттерді жасауға әрекеттену), сақтау, тарату, тасымалдау:
– жарылғыш заттар мен жарылғыш құрылғыларды, радиоактивті, тез тұтанатын, уытты, улы, қауіпті химиялық заттарды, Тапсырыс берушінің өкілі санкция берген, тасымалдау және сақтау кезінде белгіленген қауіпсіздік қағидалары мен нормалары сақталған жағдайларды қоспағанда;
– атыс, газ, пневматикалық, суық қаруды және оған арналған оқ-дәрілерді, ҚР қолданыстағы заңнамасында көзделген жағдайларды қоспағанда;
– азаматтық айналымда пайдалануға тыйым салынған өзге де заттар мен бұйымдарды.

30.
	Орындаушының/МҰ-ның/қосалқы мердігер ұйымның қызметкерлерінің Тапсырыс берушінің өндірістік объектілері мен учаскелерінде алкогольдік, есірткілік немесе уытты масаң күйде болғаны және/немесе алкогольдік, есірткілік, уытты немесе өзге де масаң күйге әкелетін заттарды алып кіру/алып өту (оның ішінде көрсетілген әрекетті жасауға әрекеттену), сақтау жағдайлары туралы ақпаратты жасыруы немесе оқиға анықталған сәттен бастап 24 сағаттан астам кешіктіріп хабарлауы

31.
	Тапсырыс берушінің өндірістік объектілері мен учаскелерінде Орындаушының/МҰ-ның/қосалқы мердігер ұйымның қызметкерлерінің алкогольдік, есірткілік немесе уытты масаң күйде болуы және/немесе алкогольдік, есірткілік, уытты немесе өзге де масаң күйге әкелетін заттарды алып кіруі/алып өтуі (оның ішінде көрсетілген әрекеттерді жасауға әрекеттенуі), сақтауы

32.
	ҚР аумағында еңбек қызметін жүзеге асыруға рұқсаты жоқ және/немесе болатын/тұратын жері бойынша тіркеуі жоқ шетел азаматтарын, сондай-ақ шетелдік жұмыс күшін тартуға рұқсат болмаған кезде оларды жұмыстарды орындауға тарту

33.
	Тапсырыс берушінің жер бөлу шекаралары шегіндегі жер учаскелерін өз бетінше иелену, Тапсырыс берушінің жер бөлу аумағы шегінде кең таралған пайдалы қазбаларды (оның ішінде құмды, қиыршық тасты, сазды) өз бетінше өндіру
Тапсырыс берушінің энергиямен жабдықтау желілеріне өз бетінше қосылу (әрбір жағдай үшін)

	34.
	МҰ қызметкерлерінің бейнефиксация жабдықтары мен жүйелерін және материалдарын жоюы/зақымдауы

	35.
	Орындаушының/МҰ-ның, оның қосалқы мердігер ұйымының немесе Орындаушы/МҰ шақырған не жалдаған өзге де тұлғалардың қызметкерлері Тапсырыс берушінің мүлкіне материалдық залал келтірген немесе оны ұрлауға әрекет жасаған жағдайда, Орындаушы/МҰ Тапсырыс берушіге келтірілген залалды өтеуге, сондай-ақ әрбір осындай жағдай үшін мынадай мөлшерде айыппұл төлеуге міндетті:

36.
	Берілген рұқсаттамалар, оның ішінде электрондық рұқсаттамалар қайтарылмаған немесе бүлінген жағдайда, Орындаушы/МҰ Тапсырыс берушінің калькуляциясына сәйкес жоғалған/бүлінген рұқсаттамаларды сатып алуға/дайындауға жұмсалған ақшалай қаражатты өтеуге, сондай-ақ әрбір осындай жағдай үшін мынадай мөлшерде айыппұл төлеуге міндетті:

37.
	Орындаушының/МҰ-ның, оның қосалқы мердігер ұйымының немесе Орындаушы/МҰ шақырған не жалдаған өзге де тұлғалардың қызметкерлері Тапсырыс берушінің аумағына бақылау-өткізу пунктін (БӨП) айналып өтіп немесе қоршауды не қорғаныш үйіндісін зақымдау арқылы санкциясыз кірген/көлікпен өткен жағдайда, Орындаушы/МҰ Тапсырыс берушіге келтірілген залалды өтеуге, сондай-ақ әрбір осындай жағдай үшін мынадай мөлшерде айыппұл төлеуге міндетті:

38.
	Тапсырыс берушінің аумағы мен объектілерінде өткізу және объектішілік режимдерді жүзеге асыру және сақтау тәртібі туралы нұсқаулықтың талаптарын Орындаушының/МҰ-ның қызметкерлері, оның қосалқы мердігер ұйымы немесе Орындаушы/МҰ шақырған не жалдаған өзге де тұлғалар бұзған жағдайда, әрбір осындай жағдай үшін мынадай мөлшерде айыппұл төленеді:

	39.
	Арнайы техниканы пайдалануға байланысты бұзушылықтар үшін айыппұл санкциялары
Келесі бұзушылықтар анықталған жағдайда:
· Орындаушының, МҰ-ның немесе қосалқы мердігер ұйымның қолданыстағы Қазақстандық тіркеу құжаттарынсыз (техникалық паспорт және т.б.) арнайы техниканы пайдалануы;
· арнайы техникада осы техникаға тиесілі емес мемлекеттік тіркеу нөмірлік белгілерін пайдалануы;
· әрбір анықталған бұзушылық үшін Орындаушыға мынадай мөлшерде айыппұл санкциялары қолданылады:

Ескертпелер:
1. Айыппұл әрбір бұзушылық фактісі үшін өндіріп алынады. 
2. Егер бұзушылықты Орындаушының/МҰ-ның/қосалқы мердігер ұйымның екі немесе одан да көп қызметкері жасағаны анықталса, айыппұл әрбір факт бойынша өндіріп алынады (бір факт бір қызметкердің бұзушылығына сәйкес келеді). 
3. Айыппұл Шартта белгіленген міндеттемелерді бұзу нәтижесінде Тапсырыс берушіге келтірілуі мүмкін залалдардан бөлек өндіріп алынады. 
4. Тізбенің мәтіні бойынша «МҰ» және «Орындаушы», «жұмыстар» және «қызметтер» терминдері бірдей мағынаны білдіреді. 
5. Тізбенің мәтіні бойынша «Тапсырыс беруші» термині «Тапсырыс берушінің өкілі» терминіне теңестіріледі. 
6. Тізбенің мәтіні бойынша «Мердігер ұйымның қызметкері» ұғымына Орындаушы/МҰ, Орындаушының/МҰ-ның контрагенті еңбек шарты, азаматтық-құқықтық шарт жасасқан тұлғалар, сондай-ақ Тапсырыс берушінің объектілерінде Орындаушы/МҰ/Орындаушының/МҰ-ның контрагенті үшін жұмыстарды орындайтын/қызметтер көрсететін өзге де тұлғалар кіреді. 
7. МҰ/Орындаушы Тапсырыс берушінің өндірістік объектілерінде немесе учаскелерінде жұмыстарды орындайтын/қызметтер көрсететін қосалқы мердігер ұйымдардың және өзге де үшінші тұлғалардың бұзушылықтары үшін өз бұзушылықтары сияқты жауапты болады. 
8. Осы Тізбеде көрсетілген бір бұзушылық алты ай ішінде қайталап жасалған жағдайда, салынатын айыппұл мөлшері 1,5 есеге ұлғайтылады. 
9. Бұзушылық фактісі шарт кураторының/ЕҚ және ӨҚ қызметі маманының және/немесе өндірістік бақылауды жүзеге асыратын Тапсырыс беруші қызметкерінің, не бақылауды жүзеге асыру үшін Тапсырыс беруші тартқан үшінші тұлғаның (супервайзерлердің, техникалық қадағалауды жүзеге асыратын тұлғалардың) және/немесе күзет қызметтерін көрсету үшін тартылған кәсіпорын қызметкерлерінің, сондай-ақ Орындаушының/МҰ-ның қызметкерінің және/немесе Орындаушының/МҰ-ның өкілінің қолы қойылған Нұсқамамен белгіленеді. Нұсқамаға қол қоятын тұлғалардың жалпы саны кемінде екі адам болуы тиіс. Орындаушының/МҰ-ның қызметкері Нұсқамаға қол қоюдан бас тартқан жағдайда, бұл факт қол қоюдан бас тарту және анықталған бұзушылықтар туралы актіде тіркеледі және куәгердің (куәгерлердің) қолымен расталады. Орындаушының/МҰ-ның қызметкерінің Нұсқамаға қол қоюдан бас тартуы айыппұлды өндіріп алуға кедергі болмайды. Осы тармаққа сәйкес ресімделген Нұсқама талап қоюға және айыппұлды өндіріп алуға жеткілікті негіз болып табылады. 
10. Бұдан басқа, бұзушылық фактісі мынадай құжаттардың бірімен расталуы мүмкін: 
· шарт кураторының, ЕҚ және ӨҚ маманының, өндірістік бақылауды жүзеге асыратын Тапсырыс беруші маманының нұсқамасымен; 
· Орындаушының/МҰ-ның өкілдері қатысқан Тапсырыс берушінің оқиғаның себептерін тергеп-тексеру жөніндегі комиссиясы жасаған оқиғаның себептерін тергеп-тексеру актісімен; 
· бақылаушы және қадағалаушы органдардың тиісті актісімен немесе нұсқамасымен; 
· психобелсенді затты тұтыну фактісін және масаң күйді анықтау үшін «Құланды» кенішінің медицина қызметкері жасаған медициналық куәландыру қорытындысымен. 
11. Өзара ақшалай талаптар болған жағдайда, Тапсырыс беруші ҚР АК-нің 370-бабына сәйкес тиісінше мәлімделген талаптар сомасын Орындаушыға/МҰ-ға төленуге жататын жұмыстардың/қызметтердің құны есебіне есепке жатқызуға толық құқылы. Бұл ретте есепке жатқызуға негіз осы Тізбенің 9, 10-тармақтарында көзделген тәртіппен ресімделген бұзушылық туралы Нұсқама және Тапсырыс берушінің жазбаша талабы болып табылады. 
12. Шарттың талаптары мен осы Тізбенің талаптары арасында қайшылықтар болған жағдайда, Тізбенің талаптары қолданылады..
13. Жұмыстардың/қызметтердің көлемі ұлғайған жағдайда (шартқа қосымша келісім жасасу арқылы) бір объект бойынша, егер қосымша келісімнің сомасы негізгі шарттың сомасынан аз болса, жұмыстарды/қызметтерді орындауға арналған негізгі шартта көзделген айыппұл санкциялары қолданылады.

Тараптардың қолдары:

	ТАПСЫРЫС БЕРУШІ
	МҰ/ОРЫНДАУШЫ


	ҚР-059
	Стандарт
	Нұсқа №3

Келісу парағы
	№ р/с
	Лауазымы
	Т.А.Ә.
	Қолы
	Күні
	Ескертпе

	1. 
	Бас директордың өндіріс жөніндегі орынбасары
	Утетилеуов Р.Е.
	
	
	

	2. 
	«Құланды» кенішінің бастығы
	Таужанұлы Е.
	
	
	

	3. 
	ӨБ бастығы
	Жатакбаев К.Ф.
	
	
	

	4. 
	ЗТ бастығы
	Кизбаев А.К.
	
	
	

	5. 
	Бас геолог
	Мұқанбетжан Е. Б.
	
	
	

	6. 
	ӨТБ бастығы
	Байтилесов Б.А.
	
	
	

	7. 
	КҚБ бастығы
	Абдиева А.Б.
	
	
	

	8. 
	СМЖ бас менеджері
	Руденко Д.С.

